text:
Ekyamateeka Olwokubiri 34
Endagaano Enkadde nʼEndagaano Empya
Okufa kwa Musa mu nsi ya Mowaabu
34 (A)Awo Musa n’ayambuka okuva mu nsenyi za Mowaabu, n’alinnyalinnya Olusozi Nebo, n’atuukira ddala ku ntikko eyitibwa Pisuga, eyolekedde Yeriko. Mukama Katonda n’asinziira awo n’amulengeza ensi yonna ensuubize: okuva ku Giriyaadi okutuuka ku Ddaani, 2 (B)ne Nafutaali yonna, n’ensi ya Efulayimu ne Manase, n’ensi yonna eya Yuda okutuuka ku Nnyanja ey’Ebugwanjuba, 3 (C)ne Negebu n’olusenyi olw’ekiwonvu omuli Ekibuga ky’Enkindu ekiyitibwa Yeriko okutuukira ddala ku Zawaali. 4 (D)Mukama Katonda n’agamba Musa nti, “Eyo y’ensi gye nalayirira Ibulayimu, ne Isaaka, ne Yakobo, nga ngibasuubiza nti, ‘Ndigiwa ezzadde lyo.’ Ngikulaze n’ogiraba n’amaaso go, naye tojja kusomoka kugituukamu.”
5 (E)Awo Musa, omuweereza wa Mukama, n’afiira awo mu nsi ya Mowaabu, ng’ekigambo kya Mukama Katonda bwe kyali. 6 (F)Mukama n’aziika Musa mu nsi ya Mowaabu, mu kiwonvu ekyolekedde Besupyoli, naye tewali n’omu amanyi malaalo ge we gali ne ku lunaku lwa leero. 7 (G)Musa we yafiira yali nga yakamaze emyaka kikumi mu abiri egy’obukulu; kyokka ng’amaaso ge galaba bulungi, era n’amaanyi ge nga tegakendeddeeko. 8 (H)Abaana ba Isirayiri ne bakaabira Musa mu nsenyi za Mowaabu okumala ennaku amakumi asatu, okutuusa ennaku ezo ez’okukaaba n’okukungubagira Musa bwe zaggwaako.
9 (I)Yoswa, mutabani wa Nuuni, yali ajjudde omwoyo ogw’amagezi, kubanga Musa yali yamuteekako emikono gye. Abaana ba Isirayiri ne bamuwulira, ne bakola nga Mukama Katonda bwe yali alagidde Musa.
10 (J)Okuva olwo tewayimukangawo nnabbi mulala mu Isirayiri afaanana nga Musa, Mukama Katonda gwe yamanyagana naye amaaso n’amaaso. 11 Tewaaliwo yamwenkana olw’obubonero n’ebyamagero Mukama Katonda bye yamutuma okukola mu nsi y’e Misiri ku Falaawo ne ku baweereza be bonna, ne ku nsi ye yonna, 12 era n’olw’ekitiibwa kye eky’amaanyi amangi, n’obuyinza obw’entiisa bwe yayoleka mu Isirayiri yenna.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


c: text/html

text:
Exploring connections: Reflections on mother-tongue education in postcolonial Uganda
AbstractMother-tongue (MT) education in Uganda, like in many other countries, is a highly contentious subject. A plethora of problems plague MT education and all are similar to those mentioned in more than six decades of research and evaluations on the topic from numerous countries across the world. Based on fieldwork conducted in four primary schools in the Rakai district of Uganda, this paper attempts to demystify and critically theorise practices and ideologies of language in education. This study is inflected by the theoretical work of Tollefson (1991), particularly his challenging remark that “language is built into the economic and social structure of society so deeply that its fundamental importance seems only natural. […] For this reason, language policies are often seen as expressions of natural, common-sense assumptions about language in society” (Tollefson 1991:2). This paper therefore sets out to surpass the mere cataloguing of problems bedevilling MT education in Uganda by proposing an account of their possible genesis. Through an examination of dysfunctional state and government structures, the role of linguistic ideology as well as the distribution of symbolic and material wealth, it is herein argued that there should be a shift from the structural-functional model, where policies are considered bodies of discourse that should, or that fail to, be implemented. It is proposed rather that the education system mirrors a wider societal concern in which colonial legacies are miserably reproduced in postcolonial Ugandan structures.Okwekaliriza Obukwatane: Okwefumiitiriza ku Kusomesereza mu nnimi enzaaliranwa mu Uganda eyeefugaOkufaananako ne mu nsi endala, ensonga y’okusomesereza mu nnimi ennansi mu Uganda ewakanirwako. Ebizibu nkumu ebifumbekedde mu kusomesereza mu nnimi ennansi era nga bifaanaganira ddala n’ebyo abanoonyereza bye bazzenga banokolayo ku nsonga eno mu nsi ez’enjawulo mu nsi yonna. Ebyogerwako wano byesigamiziddwa ku kunoonyereza okwakolebwa mu masomero ga nnakasooka ana (4) mu distrikiti y’e Rakai mu Uganda. Olupapula luno lugezaako okwekkaanya n’okwekaliriza, mu ngeri ekolokota, endowooza n’ebikolebwa mu kusomesereza mu nnimi ennansi. Nga nsinziira ku ndowooza ya James Tollefson (1992:2) naddala ku kirowoozo kye ekisoomooza nti “olulimi luzimbirwa ku ntereeza y’ebyenfuna mu kitundu era nga lwesoggera ddala wala kutuuka ku kuba nti omugaso gw’olulimi omukulu gulabibwa nga ekijjanabutonde. N’olw’ensonga eyo, enkola z’eby’ennimi zitera okulabibwa ng’ebintu bye tutwala nti bijjanabutonde era ebikolebwa n’amagezi amazaale ku nsonga z’okusalawo ku lulimi mu kitundu.” Awo nno olupapula luno lugezaako okusukka ku kunokola obunokozi ebizibu ebiri mu kusomesereza mu nnimi ennansi mu Uganda. Bwe kityo nno olupapula luno lwoleka ensibuko y’ebizibu bino. Nga twekaliriza entereeza ya gavumenti erabika okuba nga tetambula bulungi wamu n’endowooza eyeesigamiziddwa ku lulimi n’engeri y’okutuuka ku ngabana y’ebyo ebirabibwako eby’obugagga, kiwakanwako wano nti wasaana okubaawo okwebembula ku kutunuulira obutunuulizi enkola z’eby’ennimi ng’ekintu ekirina okwogerwako, ekirina okutuukirizibwa oba ekirina okulema okutuukirizibwa. Wabula, kiteesebwa wano nti omuyungiro gw’eby’enjigiriza ebeera ndabirwamu ya kitundu omweyolekera, mu ngeri ey’ennaku, ebisigalira by’obufuzi bw’amatwale mu ntereeza ya gavumenti ya Uganda eyeefuga.
- Authors retain copyright and grant the journal right of first publication with the work simultaneously licensed under a Creative Commons Attribution License that allows others to share the work with an acknowledgement of the work's authorship and initial publication in this journal.
- Authors are able to enter into separate, additional contractual arrangements for the non-exclusive distribution of the journal's published version of the work (e.g., post it to an institutional repository or publish it in a book), with an acknowledgement of its initial publication in this journal.
- Authors are permitted and encouraged to post their work online (e.g., in institutional repositories or on their website) prior to and during the submission process, as it can lead to productive exchanges, as well as earlier and greater citation of published work (See The Effect of Open Access).

robotstxt: allowed

filter: keep


text:
Tag: Kayihura Court Case
Kkooti Ekakasizza, Kayihura TakyalabiseekoKkooti e Makindye eyimirizza okuwozesa ssaabaduumizi wa police Gen Kale Kayihura, ku misango egy’okukuba bannayuganda emiggo. Kkooti okusalawo etyo ebadde egondera ekiragiro ...
Ssaabawaabi Kkooti Emuwadde Omusango Gwa KayihuraKkooti enkulu mu butongole ekkirizza ssaabawaabi wa gavumenti okweddiza omusango gwa ssaabaduumizi wa police Gen Kale Kayihura, mw’avunaanirwa okutulugunya bannayuganda. Omulamuzi wa ...
DPP Takes over Kayihura Court CaseThe directorate of public prosecution DPP, has taken over the case in which the inspector general of police Gen. Kale Kayihura and ...
Omusango Gwa Kayihura Gukwasiddwa SsabawaabiBa puliida ababadde beewaddeyo okulumiriza Gen Kale Kayihura ku musango ogw’okukuba abantu emiggo kyaddaaki babiggyemu enta, omusango bagulekedde ssaabawaabi wa gavumenti y’aba ...
Minisita Avumiridde Abeekalakaasiza ku Kkooti Lwa KayihuraGavumenti ya Uganda evumiridde ne ssekuvumirira ebikolwa by’abantu abaazinda kkooti y’e Makindye wiiki ewedde, ne balemesa kkooti okuwozesa ssaabaduumizi wa poliisi Gen ...
Abajulizi ku Kayihura Baatudde EbyamaAbabadde bagenda okuwa obujulizi obulumiriza omudumizi wa police Gen. Kale Kayihura mu kooti olunaku olw’enkya babijjeemu enta, nga bagamba nti bo tebakubwangako ...


text:
Omulamuzi wa Kkooti Enkulu e Mukono Henry Kaweesa alagidde abeyimirira agambibwa okutta muganzi we okusasula obukadde buli omu 50 olwokulemererwa okuleeta omuntu gwebeyimirira. Kigambibwa nti Kirabo Mathew yatta eyali muganzi we Desire Mirembe era nga abadde yateebwa ku kakalu ka Kkooti okumala emyaka 6. Ono abamweyimirira kuliko; Maama we Imelda Wabulendo, Kojja we Bernard Mbayo n’omulala Elizabeth Baleke era nga bazisasuliddewo mbagirawo wabula omulamuzi n’abalagira okunoonya omuntu waabwe bamuleete mu Kkooti.
Bano okubasasuza kidiridde Kirabo obutalabikako mu Kkooti omulundi ogwokusatu ogwomudiringanwa so nga nabamweyimirira bazze bategeeza Kkooti nga bwebatamanyi Kirabo gyali.
Ku lunaku olw’okusatu Wednesday 10 ayogerera ekitongole kya Uganda Police Force ekikola kukunoonyereza kubuzzi bw’emisango Charles Twiine yavaayo nategeeza nga Poliisi bweyali ekutte Senior Laboratory Technician wa Jinja Referral Hospital Razak Waswa olwokujingirira ebyava mu kukebera Kirabo ekirwadde kya COVID-19 nga biraga nti amulina.
Waswa okukwatibwa kyadirira Bannamateeka ba Kirabo okutegeeza Kkooti nti omuntu waabwe yali mulwadde ekirwadde kya COVID-19 nga tasobola kuleetebwa mu Kkooti.


text:
Amawulire
Abayizi bangi banywa omwenge
Ivan Ssenabulya
September 2nd, 2021
Bya Prosy Kisakye
Okunonyereza kulaze nti abayizi bangi kuzi University, betaba mu bikolwa ebybulagajavu okunywa omwenge.
Akulira ettabi lya Psychology ku ttendekero e Makerere, Dr. Leon Matagi agambye nti ouze guno baazudde nga guva waggulu negukirirra nemu bayizi abamu mu bibiina ebya wansi.
Agambye 15% abayizi mu kibiina P6 ne P7 banywa omwenge nemu bitundu gyebawnagaliira.
Ku mutendera gwa Secondary abalenzi 32% banywa omwenge atenga abawala bakola 18%.
Kati akulira kampuni ya Nile Breweries David Daniel Valencia agambye nti okulwanyisa omwenge mu bayizi nabaana abatanetuuka kisoboka okulwanyisibwa okuyita mu kubaga amateeka amalungi.
Kati amyuka kamisona, ku nsonga zabaana mu minisitule yekikula kyabantu Mondo Kyateeka ye agambye nti amateeka getagisa naye nabantu betaaga okunywa omwenge nobuvunanyizibwa.


text:
N’okutuuka kati amagye, Police negye ekuuma byaalo erya LDU bakyagenda maaso nokulwanagana nabasubuzi bómukatale kewa Kisekka mu Kampala abakedde okwekalakasa nga bawakanya ekya police eyayiibwa mu kifo gyebakolera, kyebagamba nti kibalemesa okukola emirimu ggyabwe.
Mu kiseera kino obunkenke mu katale kewa Kisekka bweyongedde olwa police okweyambisa amasasi nómukka ogubalagala okugumbulula abekalakasi.
Abasubuzi bakedde kwekalakaasa bagamba nti Police buli lweyiibwa mu kitundu kyabwe ebalemesa emirimu era etiisa abaguzi okukyaama mu katale kano okugulayo ebintu.
Poliisi ekyagenda maaso okukwata abavubuka abateberezebwa okubanga bebadde bakuba abapolice amayinja nebabalumya.
Embeera eri e Wakiseka ya mukka gubalagala namasasi wabula nga abeekalakaasi betooloolamu katono nebadamu, ekiwaliriza n’amagya okwetaba mu kutebenkeza emirembe mu kitundu kino.
Emirimu mu kitundu kyewa Kisekka gikyaali gy’akasoobo olwabasuubuzi okutya okukwatibwa abakuuma ddembe.


text:
655 Views
Intro Oh nana eyo a sema k yeyo producer benx yoyo Versie1 nze nkera nyo nenebuuza ekinonyesa nze nekimpalanya nze atali muyaye (yadde) ekyobugaga kyeninawo yegwe buli bwetutambula nebateka kasimayilo kompa ne bakimba naye mukwano kusaba tokyuka nga bera nange kibanyige batupowe chorus njagala omanye gwe lutalo gwe lutalo olulwanya abo nze nkugambye njagala omanye gwe lutalo gwe lutalo oluyombya abooo..x2 versie2 sija kubanenya okukwegomba kuba mukwano onyilira wasukuluma ensobi yabwe butakera enyonyi enkeze yabasoka njagala nkutigise oh beibe nkutwaleko mukavulu ate daily high way, gate way night & day atight mark it nkwekute yiyeeeyii chorus again versie nze ndi mugumu tofuna kutya nawe nkusaba tokyuka nga kuba nalayila nti kugwe kwenfila ekilitwawula dala mpozi onyanjule nange nkuwase olumwe nebisa bebi ozale akana ositule nange mbusse abatatwagala KABETUGE TUBALEKE chorus again
Advertisement
Lutalo | Sema K. Steven
656 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Nga abakristu n’abakrisitaayo beetegekera okukuza olunaku lw’abajulizi nga 3rd June e Namugongo – abakatuliki balamaze mu lugendo lwebayise olw’okutambulira mu kukkiriza – Walk of Faith.
Olugendo luno lubadde lwakujukira abajulizi abaafiira mu bifo ebyenjawulo nga tebaatuuka Namugongo.
Okutambula kwetabiddwamu abalamazi abasoba mu 300, kukulembeddwamu Bishop w’essaza lye Fortportal Bishop Robert Muhiirwa wamu ne minister w’ebyobulambuzi mu ggwanga Col.Tom Butime.
Basimbudde Ku klezia y’abajulizi e Munyonyo eya Uganda Martyrs Catholic church, nga wano wewattirwa omujulizi Andereya Kaggwa mu kaseera kano nga ye muyima w’abasomesa mu bibiina n’abasomesa eddiini.
Batuseeko mu kifo ewattirwa Denis Ssembuggwawo nga kino kiri kinya n’ampindi ne klezia y’e Munyonyo – Denis Ssebugwawo ye muyima w’abayimbi.
Batuseeko e Kyaamula awattirwa omujjulizi Ponsiano Ngondwe, ono yafumitibwa amafumu asatu mu kifuba, omubiri gwe negulekebwa awo ensega nezigulya.
Mu Kisenyi ku njegoyego z’akatale ka St. Balikuddembe akaayitibwanga Owino,awo battirawo Joseph Balikuddembe – kati omuyima w’abanabyabufuzi n’abakulembeze ab’ennono.
Joseph Balikuddembe ye mujulizi eyasooka okufa mu bakatuliki ng’ennaku z’omwezi 15th November, 1885.
Kumpi awo n’omujulizi omulala Atanansi Bazzekuketta naye weyattibwa – ono yeemuyima w’abakola mu byensimbi n’ebibiina by’obwegassi.
Ekifo ekirala kyebatuseemu kyekya Mengo – Kisenyi, nga wano omujjuluzi eyasemberayo ddala okutiibwa nga 31st January . 1887 Yoana Maria Muzeeyi weyatemebwako omutwe.
Yoana Maria Muzeeyi yeemuyima w’abasawo.
Okulamaga kuno kufundikidde Old Kampala ku Klezia ya St.Matia Mulumba, ono emujjulizi awolereza amaka n’abafumbo .
Mukuyimba Missa eggaddewo okulamaga kuno Bishop Muhiirwa asabye abakkiriza okwongera okussabira eggwanga n’abantu kinoomu abayita mukusoomoozebwa okutali kumu.
Bisakiddwa : Diana Kibuuka
Ebifaananyi:Musa Kirumira


text:
Abaebbulaniya
Essuula 1
Katonda edda bwe yayogereranga mu bitundu ebingi ne mu ngeri ennyingi eri bajjajjaffe mu bannabbi,
2 mu nnaku zino ez'oluvannyuma yayogerera naffe mu Mwana, gwe yassaawo okuba omusika wa byonna, era gwe yatonza ebintu byonna;
3 oyo bw'ali okumasamasa kw'ekitiibwa kye n'ekifaananyi kye ddala bw'ali, era bw'asitula ebintu byonna n'ekigambo eky'obuyinza bwe, bwe yamala okukola eky'okunaaza ebibi, n'atuula ku mukono ogwa ddyo ogw'Obukulu waggulu;
4 ng'asinga obulungi bamalayika bw'ati nga bwe yasikira erinnya eribakira bo.
5 Kubanga ani ku bamalayika gwe yali abuuliddeko nti Ggwe oli Mwana wange, Leero nkuzadde ggwe? era nate nti Nze nnaabeeranga Kitaawe gy'ali, Naye anaabeeranga Mwana gye ndi?
6 Era nate bw'aleeta omubereberye mu nsi, ayogera nti Era bamalayika ba Katonda bonna bamusinzenga.
7 Era ayogera ku bamalayika nti Afuula bamalayika be empewo, N'abaweereza be ennimi z'omuliro:
8 naye ku Mwana ayogera nti Entebe yo, ai Katonda, ya lubeerera emirembe n'emirembe; N'omuggo ogw'obugolokofu gwe muggo ogw'obwakabaka bwo.
9 Wayagala obutuukirivu, n'okyawa obujeemu; Katonda, Katonda wo, kyavudde akufukako Amafuta ag'okusanyuka okusinga banno.
10 Era nti Ggwe, Mukama, ku lubereberye wassaawo emisingi gy'ensi, N'eggulu mulimu gwa mikono gyo:
11 Ebyo biriggwaawo; naye ggwe oli wa lubeerera: N'ebyo byonna birikaddiwa ng'ekyambalo;
12 Era olibizinga ng'essuuka, Ng'ekyambalo, ne biwaanyisibwa: Naye ggwe oba bumu, N'emyaka gyo tegiriggwaawo.
13 Naye ku malayika ki gwe yali ayogeddeko nti Tuula ku mukono gwange ogwa ddyo, Okutuusa lwe ndifuula abalabe bo entebe y'ebigere byo?
14 Bonna si gy'emyoyo egiweereza, nga gitumibwa okuweereza olw'abo abagenda okusikira obulokozi?


text:
Return
Facebook
Zip File
OWANGE GGWE OMWANA OW’OMWOYO!
Okubuulirira Kwange okusooka kwe kunno: Beeranga n’omutima omulongoofu, ogw’ekisa era omusanyufu, bwebutyo obubwo bubeere obwakabaka obw’eddanedda, obutayonooneka era obutazikkirira.
OWANGE GGWE OMWANA OW’OMWOYO!
Ekisingira ddala okwagalwa mu bintu byonna mu maaso gange Nze bwe Bwenkanya; tobuvangako oba nga onjagala Nze, era tobusuuliriranga bwentyo ndyoke nkwesigenga Nze. Singa olibukozesa olirabanga n’amaaso go gennyini so si n’amaaso ag’abalala; era olitegeeranga mu magezi go gennyini so si mu magezi ga muliraanwa wo. Kino kifumiitirizeeko nnyo mu mmeeme yo, nga bwe kikugwanira okubeera. Ddala ddala, Obwenkanya Kirabo kyange Nze eri ggwe era akabonero akekisa eky’okwagala Kwange Nze. Bwotyo tobuggyanga mu maaso go.
OWANGE GGWE OMWANA W’OMUNTU!
Nga neekisizza Nze mu mbeera Yange etalimanyibwa era ne mu nnono Yange ey’eddanedda lyonna, nnamanya okwagala kwange Nze eri ggwe; noolwekyo nakutonda ggwe, ne nkulambako ekifaananyi kyange Nze era ne nkubikkulira obubalagavu Bwange .
OWANGE GGWE OMWANA W’OMUNTU!
Nnayagala otondebwa kwo, bwentyo nnakutonda Nze. Noolwekyo ggwe onjagale Nze, ndyoke nkutuume erinnya lyo era nzijuze emmeeme yo n’omwoyo gw’obulamu.
OWANGE GGWE OMWANA W’OBULAMU!
Njagala Nze, nange ndyoke nkwagale ggwe. Singa tonjagala Nze, okwagala kwange tekulina ngeri yonna gye kuyinza kukutuukako. Kino kimanye, Owange ggwe omuddu.
OWANGE GGWE OMWANA W’OBULAMU!
Olusuku lwo Olutukuvu kwe kwagala kwange Nze; amaka ag’omu ggulu, kwe kuddamu okutabagana nange Nze. Yingira munda eyo era tolindirira. Kino kye kyakuterekerwa mu bwakabaka Bwaffe obwa waggulu ne mu ttwale Lyaffe erigulumizibwa.
OWANGE GGWE OMWANA W’OMUNTU!
Singa onjagala Nze, weesammulire ddala okwerowoozaako; era singa onoonya essanyu lyange Nze, eriryo lisuule muguluka; bwotyo olyoke osobole okufiira mu Nze era Nange nsobole okubeera mu ggwe emirembe n’emirembe.
OWANGE GGWE OMWANA W’OMWOYO!
Teriba mirembe mu ggwe wabula nga weggiremu ddala okwerowoozaako era n’okunkyukira Nze; kubanga kikugwanidde okwenyumiriza mu linnya lyange Nze, so si mu liryo ggwe; okussa obwesige mu Nze so si mu bubwo ggwe, kubanga bwentyo Nze bwe njagala okwagalibwa obwannamunigina okusinga ebirala byonna.
OWANGE GGWE OMWANA W’OBULAMU! Okwagala kwange Nze ye bbugwe wange; oyo yenna ayingira munda taatuukibwengako kabi konna era anaakuumibwanga, naye oyo yenna anaamwesulubabbanga alibula era mu mazima alisaanawo.
OWANGE GGWE OMWANA W’EKIGAMBO!
Ggwe oli bbugwe wange Nze; yingira munda bwotyo olyoke okkalire awatali kabi konna. Okwagala kwange Nze kuli mu ggwe, kino kimanye, bwotyo olyoke ondabe Nze nga ndi kumpi naawe.
OWANGE GGWE OMWANA W’OBULAMU!
Ggwe oli ttabaaza yange Nze era n’ekitangaala Kyange kiri mu ggwe. Weefunire ggwe okwakaayakana kwo okuva ku yo, era oleme okunoonya omulala yenna okuggyako Nze. Kubanga nkutonze ggwe nga oli mugagga era ne nkubunduggulako omukisa gwange Nze.
OWANGE GGWE OMWANA W’OBULAMU!
N’emikono gyange Nze egy’obuyinza nkubumba ggwe era N’engalo ez’amaanyi nakutonda ggwe; era mu ggwe ntaddemu ennono y’ekitangaala kyange Nze. Ekitangaala kino kikumale era tonoonya kirala kyonna, kubanga omulimu gwange Nze gutuukirira n’eteeka lyange Nze liteekwa okussibwa mu nkola. Toliwakanyanga, wadde okulibuusabuusa.
OWANGE GGWE OMWANA W’OMWOYO!
Nakutonda ggwe nga oli mugagga, lwaki weefeebya ne weyavuwaza? Nakutonda ggwe nga oli wa kitiibwa, kale lwaki weefeebya? Okuva mu nnono y’amagezi nakuwa obulamu, lwaki ozunga nga onoonya okutangaazibwa okuva eri omulala yenna atali Nze? Okuva mu bbumba ery’okwagala, nakubumba Nze, kale osobola otya ate okwefulukuta n’omulala? Weekebere ggwe wennyini, bwotyo olyoke ondabe Nze nga nnyimiridde munda mu ggwe, n’amaanyi, obuyinza era nga nneemalirira.
OWANGE GGWE OMWANA W’OMUNTU!
Ggwe oli bwakabaka bwange Nze era obwakabaka bwange Nze tebusaanawo, kale okusaanawo kwo okutyamu ki? Ggwe oli kitangaala kyange Nze, era ekitangaala Kyange tekirizikira; kale lwaki otya ggwe okusaanaawo? Ggwe oli kitiibwa kyange Nze era ekitiibwa Kyange tekisiiwuuka; ggwe oli kyambalo kyange Nze era ekyambalo Kyange tekirikaddiwa. Kale nno kkalira mu kwagala kwange Nze, bwotyo olyoke ondabe Nze mu bwakabaka obw’ekitiibwa.
OWANGE GGWE OMWANA W’EKIGAMBO!
Kyusa obwenyi bwo eri obwange Nze era wesammulire ddala ebirala byonna wabula Nze; kubanga obwakabaka Bwange bwa nkalakkalira era ettwale lyange Nze terisaanawo. Singa ggwe onoonya omulala yenna okusinga Nze, weewaawo, singa onoonyereza mu nsi yonna emirembe gyonna, okunoonyereza kwo kuligwa butaka.
OWANGE GGWE OMWANA W’EKITANGAALA!
Weerabire byonna okuggyako Nze era nnyumya n’omwoyo gwange Nze; eno ye nnono y'etteeka Lyange, noolwekyo ligobererenga.
OWANGE GGWE OMWANA W’ OMUNTU!
Beera mumativu mu Nze era tonoonyanga mubeezi mulala. Kubanga tewali mulala wabula Nze aliyinza okukumatiza.
OWANGE GGWE OMWANA W’OMWOYO!
Tonsabanga Nze ekyo kyetutakwagaliza ggwe, bwotyo ekyo kye tukutegekedde kikumalenga, kubanga kino kye kinaakugasa, singa mu kyo mw’owulirira emirembe.
OWANGE GGWE OMWANA W’OKWOLESEBWA OKW’EKITALO!
Nakufuuyeemu munda mu ggwe omukka ogw’omwoyo gwange Nze gwennyini, bwotyo osobole okubeera omuwagalwa Wange. Lwaki onjabulidde n’oganza omulala atali Nze?
OWANGE GGWE OMWANA W’OMWOYO!
Obwannannyini Bwange ku ggwe bunene, tebuyinza kwerabirwa. Ekisa Kyange eri ggwe kingi nnyo, tekiyinza kubikkibwa. Okwagala Kwange kukoze amaka mu ggwe, tekuyinza kukwekebwa. Ekitangaala Kyange kyoleseddwa mu ggwe tekiyinza kuziyizibwa .
OWANGE GGWE OMWANA W’OMUNTU!
Ku muti ogw’ekitiibwa ekyakaayakana nkuwanikiddeko Nze ebibala ebisingira ddala okuwooma, kale lwaki obyesambye n’osanyukira ebyo ebitali birungi nnyo? Bwotyo nno komawo eri ebyo ebisingako obulungi eri ggwe mu bwakabaka obw’omu ggulu.
OWANGE GGWE OMWANA W’OMWOYO!
Nkutonze ggwe mu kitiibwa, naye ate ggwe ne weefeebya. Kale nno golokoka ofune ekyo ekyakutonderwa ggwe.
OWANGE GGWE OMWANA W’OYO OW’OKU NTIKKO! (rv171018)
Nkukoowoola ggwe eri ekyo ekitaggwaawo, naye ate ggwe onoonya ekyo ekisaanawo. Kiki ekikuleetedde okuzira okwegomba Kwaffe n’onoonya okukwo ggwe wennyini?
OWANGE GGWE OMWANA W’OMUNTU!
Tokola ebyo ebitakusaanidde kukola, wadde okweyagaliza ebyo ebitali bibyo. Vuunama mu maaso ga Katonda wo, Mukama ow’amaanyi n’obuyinza.
OWANGE GGWE OMWANA W’OMWOYO!
Tokikinalanga ku mwavu, kubanga mmukulembera Nze mu kkubo lye era ne nkutunuulira ggwe mu mbeera yo ey’obwonoonyi era nkubutaabutanya emirembe gyonna.
OWANGE GGWE OMWANNA W’OBULAMU!
Oyinza otya ggwe okwerabira ebisobyo byo ne weefulukutira mu bisobyo by’abalala? Oyo yenna akola kino Nze mukolimira.
OWANGE GGWE OMWANA W’OMUNTU!
Tosiinyanga ku bibi by'abalala so nga naawe okyali mwonoonyi. Bwe kalikutanda n’omenya etteeka lino, olikolimirwa ggwe, era kino nkiwaako obujulirwa Nze.
OWANGE GGWE OMWANA W’OMWOYO!
Omanye ggwe amazima: Oyo akubiriza abantu okubeera abenkanya ate ye n’akola obubi si omu ku bange Nze, newaakubadde alina erinnya Lyange.
OWANGE GGWE OMWANA W’OBULAMU!
Toyagalizanga muntu yenna ekyo ggwe ky’otandyeyagalizza, era toyogeranga ekyo ggwe kyotosobola kukola: Kino kiragiro Kyange eri ggwe, kigonderenga.
OWANGE GGWE OMWANA W’OMUNTU!
Tokodowalanga singa omuddu Wange asaba ekintu kyonna okuva eri ggwe, kubanga amaaso ge maaso gange Nze; bwotyo okwatibwenga ensonyi mu maaso Gange.
OWANGE GGWE OMWANA W’OBULAMU! Longoosa ebisobye buli lunaku nga tonnayitibwa kwewozaako ; kubanga okufa, okuteeranga, kujja kukugwira era oliyitibwa okunnyonnyola ebikolwa byo.
OWANGE GGWE OMWANA W’OYO OW’OKU NTIKKO !
Nfudde walumbe omubaka ow’essanyu gy’oli. Kale onakuwalira ki? Nnakola ekitangaala okumulisa ekitiibwa kyakyo ku ggwe. Lwaki okyekweka?
OWANGE GGWE OMWANA W’OMWOYO!
N’amawulire g'ekitangaala ag'essanyu nkulamusa: jaguza! Eri embuga entukuvu nkukoowoola ggwe oyingire; okkalire munda mu yo bwotyo osobole okubeera mu mirembe egy’olubeerera.
OWANGE GGWE OMWANA W’OMWOYO!
Omwoyo omutukuvu gukuleetera amawulire ag'essanyu ag'okuddiŋŋana nate; kale olwo okungubagira ki? Omwoyo ogw’obuyinza gukunywereza mu nzikiriza Ye; lwaki weekweka? Ekitangaala ky’amaaso Ge kikukulembera; oyinza otya okubula?
OWANGE GGWE OMWANA W’OMUNTU! Tonakuwalanga okuggyako nga oli wala Naffe. Tojaguzanga wabula nga osemberera okumpi era nga okomawo eri Ffe.
OWANGE GGWE OMWANA W’OMUNTU!
Jagulizanga mu ssanyu ly’emmeeme yo, bwotyo olyoke osaanire okunsisinkana Nze n’okwolesa obubalagavu Bwange.
OWANGE GGWE OMWANA W’OMUNTU!
Teweeyambulanga kyambalo Kyange ekinekaanekana era teweefirizanga mugabo gwo okuva mu luzzi Lwange olw’ettendo, si kulwa nga olirumwanga ennyonta emirembe gyonna.
OWANGE GGWE OMWANA W'OBULAMU!
Tambuliranga mu mateeka Gange olw’okwagala Nze era weerekerezenga ebyo bye weegomba bw’oba nga onoonya essanyu Lyange.
OWANGE GGWE OMWANA W’OMUNTU!
Tolagajjaliranga mateeka gange Nze oba nga oyagala obubalagavu bwange, era teweerabiranga okubuulirira kwange Nze singa oyagala okufuna okusiima kwange Nze.
OWANGE GGWE OMWANA W’OMUNTU!
Singa wali osobola okufuumuukira mu bwaguuga bw’obwengula n’okuyita mu bugazi bw’eggulu, naye era tewandizudde bubudamo okuggyako mu kwewaayo mu tteeka Lyaffe era n’okwetoowaza mu Maaso Gaffe.
OWANGE GGWE OMWANA W’OMUNTU!
Suutanga enzikiriza Yange bwentyo Nange nsobole okukubikkuliranga ebyama by’obukulu Bwange era n’okukumulisaako n’ekitangaala eky’olubeerera.
OWANGE GGWE OMWANA W’OMUNTU!
Weetoowazenga mu maaso Gange, bwentyo ndyoke nkukyalirenga olw'ekisa Kyange. Golokoka okolerere obuwanguzi bw’enzikiriza Yange, bwotyo nno ng’okyali ku nsi osobole okufuna obuwanguzi.
OWANGE GGWE OMWAMA W'OBULAMU!
Yatulanga Nze ku nsi Yange, bwentyo Nange nkujjukire mu ggulu Lyange, olwo amaaso Gange n’agago gafune essanyu.
OWANGE GGWE OMWANA WA NNAMULONDO!
Amatu go ge matu Gange, gawulizenga. Amaaso go ge maaso Gange, galabisenga, bwotyo okuva ku ntobo y’emmeeme yo osobole okuwa obujulirwa eri obutukuvu Bwange obugulumizibwa, era Nange munda Yange Mwennyini ndyoke mpe obujulirwa eri ekifo kyo ekigulumizibwa.
OWANGE GGWE OMWANA W’OBULAMU!
Noonyanga okufa kw’omujulizi mu kkubo Lyange, nga oli mumativu olw’essanyu Lyange era osiime ekyo Nze kye ndagira, olwo olyoke owummulenga Nange wansi w’ekisiikirize eky’ekitiibwa emabega wa weema ey’ekitiibwa.
OWANGE GGWE OMWANA W’OMUNTU!
Lowooza nnyo era fumiitiriza. Kiruubirirwa kyo okufiira mu kiriri kyo, oba okuyiwa omusaayi gw’obulamu bwo mu nfuufu, nga omujulizi mu kkubo Lyange, awo olyoke ofuuke okwolesebwa kw’ekiragiro Kyange era abikkula ekitangaala Kyange mu lusuku olusinga obutukuvu? Lamula mu butuufu, owange ggwe omuddu!
OWANGE GGWE OMWANA W’OMUNTU!
Ndayira ku lw’obulungi Bwange! Okusaabe enviiri zo n’omusaayi gwo, kikulu nnyo mu maaso Gange okusinga okutondebwa kw’ensi yonna n’ekitangaala ky’ensi zombi. Fuba nnyo okutuuka ku kino, owange ggwe omuddu!
OWANGE GGWE OMWANA W’OMUNTU!
Buli kintu kirina akabonero kaakyo. Akabonero k’okwagala kabeera buvumu wansi w’ekiragiro Kyange wamu n’obugumiikiriza wansi w’okugezesa Kwange.
OWANGE GGWE OMWANA W’OMUNTU!
Omwagalwa omutuufu ayaayaanira nnyo okubonaabona kale nga omujeemu bw’ayaayaanira okusonyibwa, era n’omwonoonyi nga bw’ayaayaanira obusaasizi.
OWANGE GGWE OMWANA W’OMUNTU!
Oba nga obuyinike tebukutuuseeko mu kkubo Lyange, onooyinza otya okutambulira mu makubo g'abo abamativu n’ebyo Nze byenjagala? Singa tofuna kubonaabona olw’okwegomba okunsisinkana Nze, oliyinza otya okufuna ekitangaala mu kwagala kwo okw’obubalagavu Bwange?
OWANGE GGWE OMWANA W’OMUNTU!
Ekibabu Kyange kwe kuteesa Kwange, ku ngulu muliro na kululuma, naye munda kitangaala na busaasizi. Weeyune okukituukamu bwotyo olyoke ofuuke ekitangaala ekitaggwawo era n’omwoyo ogutafa. Kino kye kiragiro Kyange eri ggwe, kigonderenga.
OWANGE GGWE OMWANA W’OMUNTU!
Singa omukisa omulungi gukukyaliranga ggwe, tojaguzanga, era singa akanyoomonyoomo kakutuukako, tonyikaalanga, kubanga byombi birisaanawo, ne bibulirawo ddala.
OWANGE GGWE OMWANA W’OBULAMU!
Bw’oyavuwalanga, tonakuwalanga; kubanga ekiseera bwe kirituuka Mukama ow’obugagga alikukyalira. Totyanga kufeebezebwa, kubanga luliba lumu olifuna ekitiibwa.
OWANGE GGWE OMWANA W'OBULAMU!
Singa emmeeme yo yeekwata ku bwakabaka obw’olubeerera era obutasaanawo, era ne ku bulamu buno obweddanedda obw’emirembe n’emirembe, lekulira obwakabaka buno obuggwawo era abw’akaseera obuseera.
OWANGE GGWE OMWANA W’OBULAMU!
Teweemaliranga ku nsi eno, kubanga n’omuliro Ffe tugezesa zaabu, ate ne zaabu Ffe tugezesa abaddu baffe.
OWANGE GGWE OMWANA W’OMUNTU!
Ggwe oyaayaanira zaabu naye Nze neegomba okusumulwa kwo okuva ku yo. Ggwe werowooza okubeera mugagga nga omulina, naye Nze ndaba obugagga bwo mu butukuvu bwo nga zaabu taliimu. Ndayira obulamu Bwange! Gano ge magezi Gange, ate okwo kwe kulowooza kwo okutaliimu; ekkubo Lyange liyinza litya okukwatagana n’eryo eriryo?
OWANGE GGWE OMWANA W’OMUNTU!
Obugagga Bwange mubugabirenga abanaku bange Nze, awo nno mu ggulu mulyoke mufunenga eby’obuggaga okuva mu materekero g’ebyo ebitaggwawo era n’ebyobugagga eby’ekitiibwa eky’olubeerera. Naye ndayira Nze ku lw’obulamu bwange! Okuwaayo omwoyo gwo kintu kya kitiibwa okusinga ebirala byonna singa musobola okulaba n'eriiso Lyange.
OWANGE GGWE OMWANA W’OMUNTU!
Yeekaalu y’obulamu ye nnamulondo Yange; girongoose eveemu ebirala byonna, bwentyo mu yo Nze ndyoke nnywezebwe era nzikalire omwo.
OWANGE GGWE OMWANA W'OBULAMU!
Omutima gwo ge maka gange Nze; gutukuze olwo nange Nze ndyoke nguyingiremu. Omwoyo gwo kye kifo kyange Nze mwe mbikkulirwa, gulongoose ku lw’okwolesebwa kwange Nze.
OWANGE GGWE OMWANA W’OMUNTU!
Teeka omukono gwo mu kifuba Kyange, bwentyo Ndyoke ntumbiire waggulu wo, nga mmasamasa era nga njakaayakana.
OWANGE GGWE OMWANA W’OMUNTU!
Linnyalinnya oyingire mu ggulu Lyange, bwotyo olyoke ofune essanyu ly'okuddiŋŋana nate; era okuva ku kikompe eky’ekitiibwa ekitaggwawo, onywe envinnyo esinga endala yonna.
OWANGE GGWE OMWANA W’OMUNTU!
Omaze ennaku nnyingi nga weefulubeetera mu ebyo ebisanyusa era n’ebirowoozo ery’obutaliimu. Onoomala bbangi ki nga weebase mu kiriri kyo? Yimusa omutwe gwo okuva mu tulo, kubanga Enjuba erinnyelinnye n’etuuka ku ttuntu, oboolyawo enaakwakako n'ekitangaala ekiboolerevu.
OWANGE GGWE OMWANA W’OMUNTU!
Ekitangaala kikwakidde ggwe okuva ku lukingirizi lw’Olusozi olutukuvu era n’omwoyo gw’okutangaazibwa gukuntidde mu Sinai w’omutima gwo. Noolwekyo, weesumulule okuva mu kantuntunu w'ebirowoozo ebitaliimu nsa era oyingire mu lubiri Lwange, bwotyo onoosaanira obulamu obutaggwawo era osobole okunsisinkana Nze. Olwo nno okufa tekuuyinze kukutuukako, yadde obukoowu oba emiteeru.
OWANGE GGWE OMWANA W’OMUNTU!
Okubeerawo Kwange okw’olubeerera Nze naakwetondera, olubeerera luno ndutonze Nze ku lulwo. Lufuule ekyambalo eky’omubiri gwo. Obumu Bwange bukugu bwa mikono Gyange; mbutaddewo Nze ku lulwo; bwambalenga bulijjo, bwotyo, olubeerera, osobole okubeera okubikkulirwa Kwange okw’emirembe gyonna.
OWANGE GGWE OMWANA W’OMUNTU!
Obuyinza Bwange kye kirabo Kyange eri ggwe, era n’ekitiibwa Kyange kabonero k’okusaasira Kwange eri ggwe. Ekyo ekinsaanira teri n’omu alikitegeera, wadde omuntu yenna okubimenya. Ddala ddala, mbikuumidde mu materekero Gange ag’ekyama era ne mu nkuluze z’ekiragiro Kyange, nga akabonero ak’ekisa ky’okwagala Kwange eri abaddu Bange era n’okusaasira Kwange eri abantu Bange.
ABANGE MMWE ABAANA B’ENNONO ENTUKUVU ETALABIKA!
Muliziyizibwa okunjagala Nze era n'emyoyo girisoberwa nga ginjogerako. Kubanga emmeeme teziyinza kuntegeera Nze wadde Nze okugya mu mutima gwonna.
OWANGE GGWE OMWANA OW'OBUBALAGAVU!
Ndayirira omwoyo Gwange era n’ekisa Kyange! Ndayirira okusaasira Kwange n’obubalagavu Bwange! Ebyo byonna bye nkubikulidde ggwe n’olulimi olw’amaanyi, era ne mbikuwandiikira n’akafumu ak’obuyinza, bibadde bisinziira ku busobozi bwo n'okutegeera kwo, so si ku mbeera Yange n’obuseeneekerevu bw’eddoboozi Lyange.
ABANGE MMWE ABAANA B’ABANTU!
Temumanyi mmwe lwaki mwenna twabatonda Ffe okuva mu nfuufu y’emu? Bwemutyo wabulewo omu ku mmwe eyeegulumiza okusinga munne. Mulowooza nnyo ebiseera byonna mu mitima gyammwe engeri gye mwatondebwamu. Kubanga Ffe tubatonze mwenna okuva mu mubiri gwe gumu kibakakaatikako nammwe okubeera nga omuntu omu, mutambule n’ebigere bye bimu, mulye n’omumwa gwe gumu era mukkalire mu nsi y’emu, bwemutyo okuviira ddala ku ntobo y’obulamu bwammwe, nga muyita mu bikolwa n’emirimu gyammwe, obubonero bw’obumu era n’ennono y’okwerekereza biryoke byolesebwe. Kuno kwe kubuulirira kwange Nze, Abange mmwe eggye ly’ekitangaala! Muwulirize mmwe okubuulirira kuno bwe mutyo musobole okufuna ekibala eky’obutuukirivu okuva ku muti gw’ekitiibwa ogwewuunyisa.
ABANGE MMWE ABAANA B’OMWOYO!
Muli ggwanika Lyange, kubanga mu mmwe nkuumira amaluulu g’ebikusike Byange era n’amagezi ag’omuwendo omungi ag’okumanya Kwange. Mubikuumenga okuva eri abagwira mu baddu Bange era n’eri abatatya Katonda abali mu bantu Bange.
OWANGE GGWE OMWANA W’OYO EYEEBEEZAAWO YEKKA MU BWANNAMUNIGINA W’OBWAKABAKA BWE!
Kimanye ggwe, nti Nze nkufuuyeeko obuwoowo bwonna obw’obutuukirivu, nkubikulidde mu bujjuvu ekigambo Kyange, ntuukirizza mu ggwe ekisa Kyange, era nkwagalizza ggwe nange ekyo kyenneeyagaliza Nze ku Lwange. Kale nno weesiimire mu ebyo bye njagala Nze era n’okunsiimanga Nze.
OWANGE GGWE OMWANA W’OMUNTU!
Wandiika ebyo byonna Ffe bye tukubikkulidde ne bwino ow’ekitangaala ku jjinja ly’omwoyo gwo. Singa kino tokisobola, kale nno bwino wo omufuule ennono y’omutima gwo. Kino bw’oba tosobola kukikola, olwo nno owandiise ne bwino w’omusaayi gwo oguyiiriddwa mu kkubo Lyange. Kino kinsingira Nze ebirala byonna obulungi, bwegutyo ekitangaala kyagwo kibeerere emirembe gyonna.
ABANGE MMWE ABANTU ABALINA EMMEEME EZ’OKUMANYA N’AMATU AG’OKUWULIRA!
Okukoowoola okusooka okw’Omwagalwa kwe kuno! Owange ggwe ennyonza enneekusifu! Tobeera walala wonna wabula mu nnimiro y’ebimuli bya looza eby’omwoyo. Owange ggwe omubaka wa Sulemani ow’okwagala! Tonoonya buddukiro bwonna okuggyako obwo obwa Sheba w’oyo omwagalwa we omulungi, era owange ggwe omwoyo ogw’olubereera! Tobeera walala wonna okuggyako ku lusozi olw'obwesimbu. Omwo mw’onoobeeranga, singa ku biwaawaatiro by’omwoyo gwo onootumbiira n’okutuuka mu bwakabaka obutaliiko kkomo era n’onoonya okutuuka ku kiruubirirwa kyo.
OWANGE GGWE OMWANA W’OMWOYO!
Ekinyonyi kinoonya ekisu kyakyo; ennyonza esikirizibwa obulungi bw’ekimuli kya looza; so nga ebinyonyi ebyo, nga gye mitima gy’abantu, olw’okusanyusibwa enfuufu efuumuuka, bawabye nnyo okuva ku kisu kyabwe eky’olubeerera, era nga amaaso gaabwe gakyuse ne gatunuulira ekiyubwe ky’obulagajjavu bafiirwa ekitiibwa ky’okubeerawo kw’obwakatonda. Kitalo! Nga kyewuunyisa n’okukwasa ennaku; ku lw’ekikopo ky’amazzi, beegaanye ennyanja z’obulamu ez’Oyo Ali Waggulu-Ennyo, era ne beesambira ddala olukungirizi lw’eggulu olusingira ddala okwakaayakana.
OWANGE GGWE OWOOMUKWANO!
Mu lusuku lw’omutima gwo tosimbamu kirala kyonna wabula ekimuli kya looza y’okwagala, era okuva ku nnyonza y’omukwano n’okwegomba, tota ekyo ky’okutte. Kuumanga omukwano gw’abo abatuukirivu era weewale okusseekimu n’abo abatatya Katonda.
OWANGE GGWE OMWANA W’OBWENKANYA!
Ludda wa eyo oyo alina gw'ayagala gy’ayinza okugenda okuggyako mu nsi y’omwagalwa we? Era ani oyo anoonya n’awummulira ewala okuva eri ekyo emmeeme ye kye yeegomba? Eri omwagalwa omutuufu, okuddiŋŋana bwe bulamu, ate okwawukana kwe kufa. Mu kifuba kye temuli bugumiikiriza era n’omutima gwe tegulina mirembe. Ne bweyandiweereddwa obulamu obutabalika, yandibwabulidde olwo ne yeeyuna mu kifo muganzi we gy’abeera.
OWANGE GGWE OMWANA W’ENFUUFU!
Ddala ddala mbagamba nti: Mu bantu bonna, oyo asingira ddala obulagajjavu y’oyo amala gawakanawakana nga aluubirira okukikinala ku muganda we. Mwatule nti: Abange mmwe obooluganda! Mukkirize ebikolwa, so si bigambo, bye biba bibeera ekyambalo kyammwe.
OWANGE GGWE OMWANA W’ENSI!
Manyira ddala kino nti emmeeme ekyalimu ettondo ly’ensaalwa, terituuka mu bwakabaka Bwange obutaggwawo, wadde okunuusa ku buwoowo obulungi obw’obutuukirivu obuva mu bwakabaka Bwange obw’obutukuvu.
OWANGE GGWE OMWANA W’OKWAGALA!
Okyabuzaayo kigere kimu kyokka okutuuka mu bifo ebya waggulu eby’ekitiibwa, era n’okuva ku muti ogw’okwagala ogw’omu ggulu. Tambulayo ggwe ekigere kimu era n’ekiddako oyingire mu bwakabaka obutaliiko kkomo era oyingire mu weema ey’olubeerera. Kale nno tega okutu eri ebyo ebibikuddwa Akafumu Akeekitiibwa.
OWANGE GGWE OMWANA W’EKITIIBWA!
Tambula bunnambiro mu kkubo ery’obutukuvu, oyingire mu ggulu ly’okusseekimu Nange. Tukuza omutima gwo ne kajjampuni w’omwoyo, era weeyunire embuga y’Oyo Ali Waggulu Ennyo.
OWANGE GGWE EKISIIKIRIZE EKY’OLUWUNGUKO!
Somoka ova mu bifo eby’awansi eby’okubuusabuusa era olinnyerinnye mu bifo ebigulumivu ebyakakasibwa. Zibula eriiso ery’amazima, bwotyo olyoke olabe Obubalagavu bwennyini obutabikiddwako era okungirize nti: Mukama agulumizibwe, omutonzi asingira ddala bonna obulungi!
OWANGE GGWE OMWANA OW’OKWEGOMBA!
Wuliriza kino: Eriiso ery’omubiri teririmanya Omubalagavu ataggwaawo, wadde emmeeme enfu okusanyukira mu kirala kyonna wabula mu kimuli ekiwotose. Kubanga ebifaanagana binoonya binnaabyo, era ne bisanyukira okubeera ne bye bifaanagana nabyo.
OWANGE GGWE OMWANA W’ENFUUFU!
Ziba amaaso go bw’otyo osobole okulaba obubalagavu Bwange; ziba amatu go, bwotyo osobole okuwuliriza oluyimba oluseeneekerevu mu ddoboozi Lyange; wejjeemu ebiyigibwa byonna, olwo nno osobole okugabana ku magezi Gange; era weetukulize ddala okuva ku by’obugagga, bwotyo osobole okufuna omugabo ogw’enkalakkalira okuva ku nnyanja ey’obuggaga Bwange obutaggwaawo. Ziba amaaso go, kwe kugamba, oleme okulaba ebirala byonna okuggyako obubalagavu Bwange; ziba amatu go eri ebirala byonna okuggyako ekigambo Kyange; weerabire eby’okuyiga ebirala byonna okuggyako okkumanya Nze; olwo nno nga osobola okulaba obulungi, omutima omulongoofu n’okutu okuwuliriza, olyoke osobole okuyingira mu mbuga y’obutukuvu Bwange.
OWANGE GGWE OMUNTU ALINA AMAASO ABIRI!
Zibiriza eriiso erimu ate ozibule eddala. Zibiriza eryo eriraba eby’ensi n’ebyo byonna ebigirimu, ate ozibule eddala eri obubalagavu obutukuziddwa obw’Oyo Omwagalwa.
ABANGE MMWE ABAANA BANGE!
Nina okutya si kulwa nti, awatali luyimba lw’ejjiba ery’omu ggulu, mujja kuddamu okutubira mu nnyanga y’okubulira ddala, era, kubanga temwekalirizanga bubalagavu bw’ekimuli kya looza, muddayo eri amazzi n’ebbumba.
ABANGE MMWE ABEEMIKWANO!
Temusuula ttayo obubalagavu obutaggwawo ku lw’obubalagavu obuteekwa okuzikirira, era temuteeka kwegomba kwammwe ku nsi eno etali ya lubeerera ey’enfuufu.
OWANGE GGWE OMWANA W’OMWOYO!
Ekiseera kirituuka, ennyonza ey’obutukuvu weetalisobolera kubikkula byama ebyekusifu era mwenna muliggibwako oluyimba olutukuvu n’eddoboozi eriva mu ggulu.
OWANGE GGWE ENNONO Y’OBULAGAJJAVU!
Ennimi z’okubikkulirwa nkuyanja eneekusifu zoogera ebigambo bye bimu ebitonotono, era ebyama nkuyanja ebikisiddwa bibikkulwa mu luyimba lumu olumpimpi; naye nno kitalo, teri kutu kuwuliriza, wadde emmeeme okutegeera.
ABANGE MMWE ABANYWANYI!
Emiryango egiyingira mu Ggulu gigguddwawo era n’obubudamo bw’oyo omwagalwa we bwambaziddwa n’omusaayi gw’abaagalwa, naye era abasinga obungi basubwa ekibuga kino ekitukuvu, so nga ate era ne ku abo abatono ddala, teri n’omu wabula abo ab’olubatu abazuuliddwa nga balina emmeeme ennongoofu n’omwoyo ogutukuziddwa.
ABANGE MMWE ABATUUZE MU LUSUKU OLUSINGA OBUGULUMIVU! (rv171030)
Mulangirire eri abaana ab’obukakafu nti mu bwakabaka obutukuvu, obuli okumpi n’olusuku olutukuvu, ennimiro empya erabise, nga yeetoolooddwa abatuuze abali mu bwakabaka obwo obuli waggulu ennyo wamu n’abatuuze ab’omu lusuku olugulumizibwa. Noolwekyo, mulafuubane musobole okutuuka mu kifo ekyo, era musobole okutaggulula ebyama by’okwagala okuva mu bimuli ebifuuyibwako empewo era muyige ekyama eky’obutukuvu n’amagezi agatuukiridde okuva mu bibala byabyo ebitaggwawo. Gafuna ekiwummulo amaaso g’abo abayingira ne babudama mu kifo ekyo!
ABANGE MMWE MIKWANO GYANGE!
Mwerabidde amatulutulu ag’ekitalo agaali gaakaayakana, mu bitundu ebitukuvu era eby’omukisa, ebyali byetoolodde ekifo ekyo, mwenna bwe mwakuŋŋaanira we naali Nze wansi w’ekisiikirize ky’omuti ogw’obulamu, ogusimbiddwa mu lusuku olw’obutukuvu-bwonna? Mu ntiisa ennyingi mwawuliriza nga njatula Nze ebigambo bino ebisatu ebisingira ddala obutukuvu: Abange mmwe abeemikwano! Temusukkulumya ebyo bye mwagala okusinga Ebyange, temwegombanga ebyo Nze bye sibaagalizza, era temunsembereranga Nze n’emitima egitaliimu bulamu, nga gisaabaanye n’okwegomba okw’ensi era n’okuyaayaana. Kale singa temukola kirala kyonna wabula ne mulongoosa emyoyo gyammwe, mu kiseera kino mwandijjukidde ekifo ekyo n’ebyo ebikyetoolodde, era amazima g’ekigambo kyange Nze gandibadde geeraga lwatu eri mmwe mwenna.
Mu lwomunaana ku nnyiriri ezisingira ddala obutukuvu, mu Kiwandiiko ky’Olusuku Olutukuvu ekyokutaano, Ye agamba nti:
ABANGE MMWE ABAGALAMIDDE NGA ABAFU KU BITANDA EBY’OBUTAFAAYO!
Emirembe giyiseewo era obulamu bwammwe obw’omuwendo busemberedde okusaanawo, naye ate tewali kikkowe na kimu eky’obulongoofu ekituuse mu mbuga Yaffe ey’obutuukirivu okuva eri mmwe. Newaakubadde mutubidde mu ssemayanja w’obutakkiriza, naye era n’emimwa gyammwe mwefuula abakkiririza mu nzikiriza ya Katonda ey’amazima. Oyo Nze gwe nneenyinyala mmwe gwe mwagadde, era n’omulabe Wange gwe mufudde mukwano gwammwe. Newaakubadde bino byonna biri bwe bityo, mutambulira ku nsi Yange nga temwefiirayo era nga muli bamativu mwekka na mwekka, nga temufaayo nti ensi Yange ebakooye n’ebyo byonna ebigirimu bibeewala. Singa mwali musobola okuzibula amaaso gammwe, mu mazima mwandisukkulumizza ebibonoobono enkuyanja mu kifo ky’essanyu lino, era mwanditutte okufa kwennyini nga kwe kusinga obulamu buno.
OWANGE GGWE ENFUUFU EFUUMUUKA!
Neegomba nnyo okuseekimu naawe naye ggwe tontandeemu bwesigwa. Ekitala eky’obujeemu bwo kitemye ne kisuula wansi omuti ogw’essuubi lyo. Ebiseera byonna Nze ndi ku lusegere lwo, naye ate ggwe bulijjo oli wala okuva ne wendi Nze. Ekitiibwa ekitasaanawo Nze kye nakulondedde, naye ate ggwe ne weeronderawo obuswavu obutakoma. Naye nga bwe wakyaliwo ekiseera, komawo, era tosubwa mukisa gwo.
OWANGE GGWE OMWANA W'OKWEGOMBA!
Abayivu n’abagezigezi balafuubanidde emyaka mingi naye ne balemwa okutuuka mu maaso g’Oyo Oweekitiibwa-kyonna; obulamu bwabwe bwonna babumaze nga bamunoonya Ye, naye ne batalaba bubalagavu bwa bwenyi Bwe. Ggwe nga totaddeemu maanyi mangi nnyo watuuka ku kigendererwa kyo, era nga tonoonyezza ozudde ekigendererwa ky’okunoonya kwo. Naye nno, newaakubadde biri bwebityo, ggwe wasigala nga weezingiridde mu lutimbe lw’okwerowoozaako wekka, bwegatyo n’amaaso go tegaalaba bubalagavu bw’Omwagalwa, wadde n’engalo zo okukwata ku mukugiro gw’ekyambalo Kye. Ggwe alina amaaso, laba era weewuunye.
ABANGE MMWE ABATUUZE MU KIBUGA KY’OKWAGALA!
Omuyaga ogw’obulabe gutaataaganyizza omusubbaawa gw’olubeerera, era n’obubalagavu bw’Omuvubuka ow’omu ggulu bubikiddwa mu kizikiza ky’enfuufu. Omukulu asinga owa ba kabaka b’okwagala ayisiddwa bubi abantu abajoozi, era n’ejjiba ly’obutuukirivu lisibiddwa mu kkomera ly’enjala z’ebiwuugulu. Abatuuze mu kifo eky’ekitiibwa, n’eggye ery’omu ggulu bakuba ebiwoobe era bakungubaga, so nga mmwe mu ggandaalo ly’obwakabaka bw’obulagajjavu, era ne mwewaanawaana nga abeemikwano egy’amazima. Kale ebirowoozo byammwe nga bya butaliimu!
ABANGE MMWE ABASIRUSIRU SO NGA ATE MULINA ERINNYA ERIBAFUULA ABAGEZIGEZI!
Lwaki mwambala ne mwefuula nga abasumba so nga ate munda zammwe mufuuse emisege, nga mugenderera okutaagulataagula ekisibo Kyange? Era mmwe mulinga emmunyeenye, evaayo nga tebunnasaasaana, newaakubadde erabika nga eyakaayakana n’okutwakaala, etwala abatambuze ab’omu kibuga Kyange mu makubo ag’okuzikirira.
ABANGE MMWE ABALABIKA NG’ABALUNGI SO NGA MUNDA MULI KAZAMBI!
Mmwe mufaanana nga amazzi amalungi naye nga gakaawa, agalabika ku ngulu nga malongoofu ddala, naye bwe gagezesebwa Omukebezi omutukuvu, tewali, wadde ettondo, erikkirizibwa. Weewaawo, amagulu g’enjuba gakka mu ngeri y’emu ku nfuufu ne ku ndabirwamu, naye ate byawukana mu ngeri gye biragamu ekitangaala ky’enjuba nga emunnyenye bw’erabika okuva ku nsi: nedda, enjawulo yaabyo tegeraageranyizika.
OWANGE GGWE MUKWANO GWANGE MU KIGAMBO!
Fumiitiriza okumala akaseera. Wali owuliddeko nti ow’omukwano n’omulabe bandisaanidde okutuula mu mutima gwe gumu? Kale nno gobamu omulabe, bwatyo ow’Omukwano asobole okuyingira mu maka Ge.
OWANGE GGWE OMWANA W’ENFUUFU!
Ebyo byonna ebiri mu ggulu ne ku nsi mbiragidde bibeere bibyo, okuggyako omutima gw’omuntu, gwe nteeseteese okubeera amaka g’obubalagavu n’ekitiibwa kyange Nze; naye ate ggwe owadde amaka n’ekisulo Kyange eri omulala atali Nze, era buli kwolesabwa kw’obutuukirivu Bwange bwe kwanoonyanga obutuuliro Bwe bwennyini, mulala Ye gw’asangayo, era, nga emmomboze, ne yeeyuniranga obubudamu obw’Omwagalwa. Newaakubadde nga bwebityo bwe biri nkisizza ekyama kyo era ne sseegomba kuswalwa kwo.
OWANGE GGWE ENNONO Y’OKWEGOMBA!
Emirundi mingi ku matulutulu neerekerezza Nze obwakabaka obw’Olubeerera ne nnyingira mu maka go, era Nze ne nkusanga ku kitanda ekigonvu nga weefulukuta n’abalala abatali Nze Mwene. Bwentyo nno, nga ekimyanso ky’omwoyo, nnaddayo Nze mu bwakabaka obw’ekitiibwa obw’omu ggulu era ne sikisiinyaako wonna we nnagenda waggulu eyo eri amagye amatukuvu.
OWANGE GGWE OMWANA W’OMUKISA!
Okuva mu ddungu eryereere, n’ebbumba ly’ekiragiro Kyange nnakutonda Nze, era ndagidde wabeewo, ku lw’okugunjulwa kwo, buli kabumbabulamu konna akali mu bulamu wamu n’ennono y’ebitonde byonna. Bwotyo bwe wali nga tonnava mu lubuto lwa nnyoko, nnakutegekera ensulo bbiri ez’amata amasu, amaaso okukukuuma era n’emitima okukwagala. Olwo’ekisa ky’okwagala kwange Nze kisiikirize ky’Okusaasira Kwange nnakulera Nze, era ne nkukuuma n’ennono y’ekisa n’okwagala Kwange. Era ekigendererwa Kyange mu bino byonna kyali nti ggwe osobole okutuuka mu bwakabaka Bwange obutaggwaawo era osaanire ebirabo Byange ebitalabika. Era nate ggwe walemera mu butafaayo bwo, era bwe wakulira ddala, walagajjalira ebirabo Byange byonna ne weemalira mu ndowooza zo ez’ebitaliimu, n’okufuuka n’ofuukira ddala omwerabize, era, nga mukyuka okuva ku miryango gy’Oyo Owoomukwano mwakkalira mu mbuga z’omulabe Wange.
OWANGE GGWE OMUDDU ASIBIDDWA ENJEGERE Z'ENSI!
Emirundi mingi nga emmambya esala empewo y’ekisa ky’okwagala kwange Nze yakufuuwako era n’ekusanga nga oli mu mattansejjere ku kiriri kyo eky’obutafaayo: Nga ekungubaga olw’akatyabaga k’olimu, eddayo gye yava.
OWANGE GGWE OMWANA W’ENSI!
Oba nga ggwe oyagala okubeera Nange, tonoonya mulala atali Nze; era oba nga ggwe oyagala okulaba obubalagavu bwange Nze, zibiriza amaaso go eri eby’ensi n’ebyo byonna ebigirimu; kubanga okwagala kwange Nze n’okwagala kw’oyo omulala atali Nze, kale nga omuliro n’amazzi, tebiyinza kubeera wamu mu mutima ogumu.
OWANGE GGWE OMUGWIRA GWE NKWANYE!
Omusubbaawa gw’omutima gwo gukoleezebwa n’amaanyi g’omukono gwange Nze, toguzikiza ggwe n’empewo embi ez’okwerowoozaako n’okwegomba. Ekivumula endwadde zo zonna kwe kunzijukira Nze, tokyerabiranga. Fuula okwagala kwange Nze ekyobugagga kyo, okikuume era okibiibiite mpozzi nga amaaso go n’obulamu bwo.
OWANGE GGWE MUGANDA WANGE!
Wuliriza ku ssanyu ly’ebimu ku bigambo by’olulimi Lwange oluwoomerevu, era weekatankire ensulo z’obutuukirivu enneekusifu okuva ku mimwa Gyange egivaamu obuwoomerevu. Siga ensigo z’amagezi Gange amatukuvu mu ttaka eggimu ery’omutima gwo, era ozifukirire n’amazzi ag’okukkiriza, bwatyo kitengejja ow’okumanya Kwange n’okutegeera, asobole okumeruka buto era atojjere mu kibuga ekitukuvu eky’omutima gwo.
ABANGE MMWE ABATUUZE MU LUSUKU LWANGE OLUTUKUVU!
Nga nkozesa emikono egy’ekisa n’okwagala nnasimba mu nnimiro y’olusuku olutukuvu omuti omuto ogw’okwagala n’omukwano gwo, era ngufukiridde n’enkuba ennungi ey’ekisa Kyange ekiboolerevu; kaakano nno ekiseera kyagwo eky’okubala ebibala nga bwe kituuse, lafuubana okugukuuma, era guleme okusanyiizibwawo omuliro ogw’okwegomba n’ebirowoozo ebibi.
ABANGE MMWE MIKWANO GYANGE!
Muzikize ettaala ey’obutamanya, era mukoleeze mu mmeeme zammwe omumuli ogw’okuluŋŋamizibwa okutukuvu okw’olubeerera. Kubanga mu bbanga eritali ly’ewala, abakebezi b’abantu tebagenda kukkiriza kintu kirala kyonna mu maaso g’Oyo Asinzibwa, wabula empisa n’ebikolwa eby’obutuukirivu ebitaliiko bbala.
OWANGE GGWE OMWANA W’ENFUUFU!
Abagezigezi beebo abatabaako kye boogera wabula nga balina ababawuliriza, mu ngeri y’emu nga omusenero, atawaayo kikompe okutuusa nga azudde oyo anoonya, era nga n’omwagalwa bw’atayinza kukuba kaluulu okuva ku ntobo y’omutima gwe yeekalirizza obubalagavu bwa muganzi we. Noolwekyo siga ensigo ez’amagezi n’okumanya mu ttaka ly’omutima gwo eddongoofu, era ozikuume nga ozikisizza, okutuusa nga amalanga ag’amagezi g’obutukuvu gameruse okuva mu mutima so si mu ttosi n’ebbumba.
Mu lunyiriri olusooka olw’Ekiwandiiko, kisengekeddwa era ne kiwandiikibwa, era munda mu kifo ekituvuku eky’essanduuko ya Katonda mukwekeddwamu:
OWANGE GGWE OMUDDU WANGE!
Toyabuliranga obwakabaka obw’olubeerera ne wettanira ebyo ebisaanawo, era teweggyangako obwakabaka obw’omu ggulu ku lw’okwegomba kw’ensi. Guno gwe mugga gw’amazzi ag’obulamu obutaggwaawo ogukulukuse nga guva mu luzzi olutakalira olw’akafumu k’oyo omusaasizi; besiimye abo abaganywa!
OWANGE GGWE OMWANA W’OMWOYO!
Yabya akaguli ko era kale nga phoenix y’okwagala bw’etumbiira mu lubaale lw’obutuukirivu. Weeyubule era, nga ojjuziddwa omwoyo gw’obusaasizi, okkalire mu bwakabaka bw’omu ggulu obutukuvu.
OWANGE GGWE OMWANA W’ENFUUFU!
Tosanyukanga olunaku oluyitawo bwe lukubeerera, era teweesubyanga ekiwummulo eky’emirembe. Towaanyisanga ennimiro ey’essanyu eritaggwawo n’entuumu y’enfuufu ey’ensi eggwawo. Nga oyimuka okuva mu kkomera lyo, yambuke otuuke mu nnimiro entukuvu waggulu, era nga ovudde mu kaguli ko ak’ekiseera obuseera buuka mu bbanga otuuke mu lusuku olutukuvu olw’Oyo Kabaka ow’Olubeerera.
OWANGE GGWE OMUDDU WANGE!
Weesumulule okuva mu njegere ez’ensi eno, era otaggulule omwoyo gwo okuva mu kkomera ery’okwerowoozaako. Vumbagira omukisa gwo, kubanga tegulidda nate gy’oli.
OWANGE GGWE OMWANA W’OMUZAANA WANGE!
Singa obadde olaba obwakabaka obutaggwawo, wandirafuubanye okuva mu nsi eno ey’oluwunguko. Naye okukukweka obwakabaka obumu ate ne nkubikkulira obulala ky’ekyama ekikusike omuntu omulala yenna ky’atayinza kutegeera wabula abo abalongoofu mu mmeeme.
OWANGE GGWE OMUDDU WANGE!
Tukuza omutima gwo oguggyemu ettima, era nga teguliimu nsaalwa, oyingire mu mbuga y’obwakatonda entukuvu.
ABANGE MMWE MIKWANO GYANGE!
Mutambulirenga mu mpisa ennungi ezisanyusa ow'Omukwano, era mukimanye nti essanyu Lye liri mu ssanyu ly’ebitonde Bye. Ekitegeeza nti: tewali n’omu eyandiyingidde mu nju ya munne okuggyako nga munne asiimye, wadde okukwata ku by’obuggaga bwe oba okusukkulumya ye by’ayagala okukira ebyo ebya mukwano gwe, era mu ngeri yonna omuntu tasaana kunyuunyuunta munne. Kino mukirowoozeeko nnyo, mmwe abategeera eby'omu nda!
OWANGE GGWE MUNYWANYI WA NAMULONDO YANGE!
Towulira kibi, era tolaba kibi, teweefeebya, wadde okussa ekikkoowe oba okwaziirana. Toyogera kibi, bwotyo olyoke oleme ggwe okukiwulira nga kikwogerwako, era tozimbulukusa bisobyo by’abalala bwebityo n’ebibyo bireme okulabika nga binene; era toyagalizanga mulala yenna kufeebezebwa, bwekutyo n’okufeebezebwakwo kuleme okwanikibwa. Kale nno wangaala ennaku ez’obulamu bwo, ezitenkana akaseera akayita amangu, n’emmeeme yo eteriiko bbala, omutima gwo ogutaliimu kko, ebiriwoozo byo ebirongoofu, n’embeera y’obulamu bwo entukuvu, bwotyo nno, nga olina eddembe era nga oli mumativu, ggwe olyoke weesumulule okuva mu mubiri guno ogufa, era olyoke oyingire mu lusuku olukusike era obeerenga mu bwakabaka obutaggwawo emirembe n’emirembe.
KITALO! KITALO! ABANGE MMWE ABEEGOMBA AMASANYU G’ENSI!
Era nga obwangu bw’ekimyanso kya laddu bwe kiri nammwe bwemutyo mwefuumudde ne muyita ku Oyo Omwagalwa, era ne mussa emitima gyammwe ne mugimalira ku kwegomba ebya ssetaani. Muvuunamira endowooza yammwe ey’obutaliimu, ne mugiyita amazima. Mu kyusa amaaso gammwe eri eriggwa, ne mulituuma ekimuli. Tewali mpewo nongoofu ebavaamu mmwe, wadde n’empewo ey’okwerekereza tekunse okuva mu nsuku z’emitima gyammwe. Musudde muguluka okubuulirira okulungi okw’Omwagalwa era ne mukusangulira ddala okuva mu kiwandiiko ky’emitima gyammwe, era okufaanana nga ensolo ez’omu nsiko, mutaayaaya era obulamu bwammwe bwonna bwebulungulira munda mu ttale ky’okwegomba n'ekiruyi.
ABANGE MMWE ABOOLUGANDA ABATAMBUZE!
Lwaki mugayaaliridde okwogera ku Oyo Omwagalwa, ne mwewalira ddala ekifo Kye ekitukuvu? Ennono y’obubalagavu eri munda wa weema etageraageranyizika, etuuziddwa ku nnamulondo ey’ekitiibwa, so nga mmwe mwemalidde mu kuwakana okutaliimu. Obuloosa obulungi obw’obutuukirivu bubunye wonna era n’empewo ey’omukisa ekuntira wonna, naye ate mmwe muli mu kubonyaabonyezebwa okw’obulumi obungi era ne musubwa okugifuuyibwako. Zibasanze mmwe era n’abo abatambulira mu makubo gammwe era ne babagoberera nga balinnya mu bigere byammwe!
ABANGE MMWE ABAANA B’OKWEGOMBA!
Musuule eri ekyambalo eky’okwegulumiza, era mweyambule ekyambalo ky’okwekulumbaza.
Mu lw’okusatu ku nnyiriri ezisinga obutukuvu ezisengekeddwa ne ziwandiikibwa mu Kiwandiiko ekya Ruby n’akafumu k'Oyo atalabika kino kibikkuddwa:
ABANGE AB’OLUGANDA!
Mubeerenga abagumiikiriza buli omu eri munne era okwegomba kwammwe kuleme okubeera ku bintu ebya wansi. Temwewaaniranga mu kitiibwa kyammwe, era temuswalanga olw’okufeebezebwa kwammwe. Ndayira ku lw’obubalagavu bwange Nze! Ebintu byonna mbitonze Nze okuva mu nfuufu, era mu nfuufu eno Nze ndibizzaamu nate.
ABANGE MMWE ABAANA B’ENFUUFU!
Mutegeeze abagagga ku kusinda kw’abanaku mu matumbibudde, si kulwa nga obulagajjavu bubatwaala mu kkubo ery’okuzikirira, era ne bubasubya Omuti ogw' Obuggagga. Okugaba n’obugabi bubonero bwange Nze Mwene; yeesiimye oyo eyeenaanise ekyambalo ky’empisa zange Nze.
OWANGE GGWE EKYINYUSI KY’OKWEGOMBA!
Suula ddala wala okwegomba kwonna era onoonye okwesiima; kubanga oyo eyeegomba bulijjo akotoggerwa, era oyo asiima bulijjo ayagalwa era n’atenderezebwa.
OWANGE GGWE MUTABANI W’OMUZAANA WANGE!
Teweeraliikiranga olw’obwavu wadde okwenyumiriza olw’obugagga, kubanga obwavu buddirirwa obugagga, era n’obugagga buddirirwa obwavu. Naye ate okubeera omwavu mu byonna okuggyako mu Katonda kirabo kya magero, tonyoomanga muwendo gwa kino, kyaddaaki kirikufuula omugagga mu Katonda, era bwotyo olimanya amakulu agali mu bigambo bino, “Mu mazima mmwe muli baavu,” era n’ebigambo ebitukuvu, “Katonda Ye y’alina byonna,” kale nno nga emmambya esala ku matulutulu, birivaayo nga byakaayakana mu kitiibwa ku nkingirizi y’omutima gw’oyo omuganzi, era birikkalira nga binywevu ku nnamulondo y’obugagga.
ABANGE MMWE ABAANA B’OBULAGAJJAVU N’OKWEGOMBA!
Mmwe mukkirizza omulabe Wange okuyingira mu nnyumba Yange ne mugobamu mukwano Gwange, kubanga mmwe musinza omulala atali Nze mu kiggwa ky’emitima gyammwe. Muwulirize ebigambo eby’Oyo Owoomukwano era mukyuke okwolekera olusuku Lwe olutukuvu. Emikwano egy’ensi, nga gyenoonyeza ebirungi, girabika nga gyagalana, so nga Owoomukwano omutuufu abaagadde era abaagala ku lw’obulungi bwammwe; mazima ddala ayise mu kubonaabona kungi nnyo olw’okubaluŋŋamya mmwe. Temubeera bajeemu eri Owoomukwano nga oyo, wabula mwanguwe okutuuka eri Ye. Oyo y’enjuba y’ekigambo ky’amazima n’obwesigwa, evuddeyo ku matulutulu waggulu w’enkingirizi y’akafumu ka Mukama ow’amannya gonna. Mutege amatu gammwe bwemutyo musobole okuwulira Ekigambo kya Katonda, Omuyambi mu kabi, Eyeebeezaawo-Yekka.
ABANGE MMWE ABEENYUMIRIRIZA MU BUGAGGA OBUGGWAWO!
Mu mazima mukimanye nti obuggaga bbugwe wa maanyi wakati w’oyo anoonya n’okwegomba kwe, oyo ayagala ne muganzi we. Abaggaga, okuggyako abo aboomunaganwa, tebalituuka mu mbuga Ye, wadde okuyingira mu kibuga eky’okwesiima n’okweweerayo ddala. Yeesiimye oyo, ne bwabeera omugagga, ebyobuggaga bwe tebimuziyiza okuyingira mu bwakabaka obutaggwawo, wadde okumusubya obwakabaka obutasaanawo. Ndayira lw’Erinnya Erisingira Gonna Obukulu! Ekitiibwa ky’omuntu omugagga nga oyo kirimulisa abatuuze ab’omu ggulu, mu ngeri y’emu enjuba bw’emulisa abantu ab’oku nsi!
ABANGE MMWE ABAGAGGA KU NSI!
Abanaku abali mu mmwe buvunaanyizibwa Bwange; mukuumenga obwesigwa bwange Nze, era temwemaliranga ku ebyo byokka ebibasanyusa.
OWANGE GGWE OMWANA W’OKWEGOMBA!
Werongoose okuva mu bwonoonefu obuleetebwa eby’obuggaga era mu mirembe egya nnamaddala oyingire mu bwakabaka obw’obwavu; bwotyo olyoke weekatankire omubisi gw’obulamu obutaggwawo okuva mu luzzi olw’ensulo olw’okwerekereza byonna.
OWANGE GGWE MWANA WANGE!
Okutambulira awamu n’abatatya Katonda kwongera obuyinike so nga okusseekimu n'abatukirivu kuzigula obutalagge ku mutima. Oyo anoonya okutabagana ne Katonda kimugwanidde okwewaayo mu kutabagana n’abaagalwa Be; era n’oyo ayagala okuwulira ekigambo kya Katonda, asaana awulirizenga ebigambo by’abalonde Be.
OWANGE GGWE OMWANA W’ENFUUFU!
Weekuume! So totambulanga n’oyo atatya Katonda era oleme okunoonyanga okusseekimu naye, kubanga okutabagana nga okwo kukyusa omutima omusanyufu ne gufuuka nga omuliro oguva mu ggeyeena.
OWANGE GGWE MUTABANI WOMUZAANA WANGE!
Oba nga wandiyagadde okunoonya ekisa eky’Omwoyo Omutukuvu, tabagana n’omutuukirivu, kubanga ye amaze okunywa ekikompe eky’obulamu obutaggwaawo ekiri mu mikono gy’Omuwanirizi w’Ekikompe atafa era okufanaana nga emmambya esala ku matulutulu bw’ezuukusa n’okumulisa emitima gy’abafu.
ABANGE MMWE ABALAGAJJAVU!
Temweyibaale nti ebyama by’emitima bisobola okukisibwa, nedda, mukimanye mu bukakafu bwakyo nti birambiddwa mu nnukuta ezirabika era byeyoleka mu lwatu mu Kifo Kye ekitukuvu.
ABANGE ABEEMIKWANO!
Ddala ddala mbagamba nti buli ekyo kye mukisizza mu mitima gyammwe eri Ffe kya lwatu era kitangaala nga obudde obw’emisana; naye okukisibwa kwakyo kibeera kisa na kwagala Kwaffe, so si lwa kusaanira kwammwe.
OWANGE GGWE OMWANA W’OMUNTU!
Ettondo lya ssuulwe eriva mu buziba bwa ssemayanja ey’okusaasira Kwange, nditonnyesezza ku bantu b’omu nsi yonna, naye ate ne ssiraba n’omu akyuse okulinywa, mu ngeri y’emu nga buli omu bwaleseewo omubisi omutukuvu ogw’obumu n’avulubanira n’alookalookera ebikanja ebicuuma eby’obutali bulongoofu, era, nga basanyukira ekikompe ekyatika, basudde eri ekikompe eky’obubalagavu obutaggwaawo. Ekyenyinyalwa ky’ekyo ye mw’afunira essanyu.
OWANGE GGWE OMWANA W’ENFUUFU!
Toggya maaso go ku mubisi ogutenkanika ogw’Omwagalwa ow’olubeerera, togatunuuliza ebikanja ebicuuma era ebivunda. Weefunire ekikompe eky’obulamu obutaggwawo okuva mu mikono gy’Omuwaniriza w’Ekikompe omutukuvu, bwegatyo amagezi gonna gabeere gago, era olyoke osobolenga okuwulira eddoboozi ekkusike nga likowoola okuva mu bwakabaka obutalabika. Mukube ebiwoobe, mmwe abaluubirira eby’ensi. Lwaki muzize omubisi Gwange omutukuvu era ogw’emirembe gyonna ne mwettanira amazzi agafuumuka nga omukka?
ABANGE MMWE ABANTU B’ENSI!
Ddala ddala, mukimanye nti obuyinike obutasuubirwa bubalondoola, era nti ekibonerezo ekizito kibalindiridde. Temweyibaala nti ebyo bye mukoze bisanguddwa mu maaso Gange. Ndayira ku lw’obubalagavu Bwange! Ebikolwa byammwe byonna akafumu Kange kabirambye mu nnukuta ezirabika ku mayinja amagumu.
ABANGE MMWE ABAJOOZI MU NSI!
Mujje emikono gyammwe ku bikolwa eby’okunyigganya abantu, kubanga neerayiridde Nze obutasonyiwa kikolwa kyonna eky’omuntu ekitali kya bwenkanya. Eno ye ndagaano yange Nze gye ntaddewo nga etteeka eritaavengawo mu kiwandiiko ekikuumiddwa obutiribiri era kye ntaddeko envumbo yange Nze eyeekitiibwa.
ABANGE MMWE ABAJEEMU!
Obugumiikiriza Bwange bubawaze era n’okubonaabona Kwange okw’olutentezi kubafudde abalagajjavu, bwemutyo mwongedde amaanyi g’obukambwe bw’okwegomba okubi nga embalaasi eri mu lutalo olugitwala mu kabi k’okuzikirira. Mulowoozezza nti Nze sifaayo oba nnali simanyi?
ABANGE MMWE ABASEENZE!
Olulimi ndutonze olw’okunjatulanga Nze, temulujaajaamyanga n’ebyo ebiweebuula. Singa omuliro gw’okwelowoozako gukuyinza, jjukiranga ensobi zo ggwe so si nsobi ez’ebitonde Byange, kubanga buli omu ku mmwe amanyi bulungi embeera ze okusinga bw’amanyi ez’abalala.
ABANGE MMWE ABAANA B’AMALALA!
Ddala ddala, mukimanyi nti emmambya eyakaayakana nga bw’evaayo waggulu ku nkingirizi ly’obutukirivu obutaggwawo, bwebityo ebyama n’ebikolwa bya ssetaani ebikolebwa mu matumbibudde biriyanikibwa ne byeyolesa mu maaso g’abantu b’ensi yonna.
OWANGE GGWE OMUDDO OGUMERUKA OKUVA MU NFUUFU!
Lwaki emikono gyo egisaabaanye kazambi tegisoose kukwata ku kyambalo kyo, era lwaki emmeeme yo eyonooneddwa okwegomba n’okuyaayaana okubi enoonya okusseekimu nange Nze era n’okuyingira mu bwakabaka Bwange obutukuvu? Kale nga muli wala nnyo okuva ku ekyo kye mwegomba!
ABANGE MMWE ABAANA BA ADAMU!
Ebigambo ebitukuvu era n’ebikolwa ebirongoofu era ebirungi byambuka mu ggulu ettukuvu ery’ekitiibwa. Mufube bwebityo ebikolwa byammwe biryoke binaazibweko enfuufu y’okwerowoozaako era n’obunnanfuusi era okwatirwe ekisa mu mbuga ey’ekitiibwa, kubanga mangu ddala abakebezi b’abantu, mu maaso g’Oyo Asuutibwa, tebalikkiriza kirala kyonna wabula empisa ezitaaliko kamogo n’ebikolwa ebirongoofu ebitaliiko bbala. Eno y’enjuba ey’amagezi era ey’ekyama ekitukuvu eyakidde ku lukingirizi lw’eggulu ly’okwagala okutukuvu. Baweereddwa omukisa abo abagyettanira.
OWANGE GGWE OMWANA EYEEMALIDDE MU BY’ENSI!
Obwakabaka obw’obulamu busanyusa, singa oli wa kubutuukamu; bwa kitiibwa obwakabaka obutaggwaawo, bw’osomoka ensi ey’okufa; Kuwoomereza okusugumbiza okutukuvu singa onywera ku kikompe ekikusike okuva mu mikono egy’Omvubuka omutukuvu. Bwe kiriba kisobose n’otuuka mu kifo ekyo, olisumululwa okuva mu kuzikirira n’okufa, okuva mu kukuluusana wamu n’ekibi.
ABANGE MMWE MIKWANO GYANGE!
Mujjukire nate endagaano eyo gye mwakola Nange ku Lusozi Párán, olusangibwa munda mu bitundu ebitukuvu ebya Zamán. Ndeese eggye ery’omu ggulu wamu n’abatuuze mu kibuga eky’olubeerera, naye era kaakano ne ssirabamu mu mmwe n’omu anyweredde ku ndagaano eyo. Awatali kubuusabuusa amalala n’obujeemu bigisangudde okuva mu mitima gyammwe, ne mutasigalamu wadde akabonero kayo. Newaakubadde kino Nze nnakimanya, nalinda era ne ssaakyatuukiriza.
OWANGE GGWE OMUDDU WANGE!
Gwe oli nga obwogi bw’ekitala obukwekeddwa mu kizikiza eky’ekiraato kyakyo era nga n’omuwendo gwakyo gukwekeddwa omuweesi waakyo naatagumanya. Kale nno vaayo mu kiraato ky’okwerowoozaako n’okwegomba bwegutyo omuwendo gwo gulyoke gufuulibwe ogw’ekitiibwa era gwolesebwe eri ensi yonna.
OWANGE GGWE MUKWANO GWANGE!
Ggwe njuba ey’ensi z’omu bwengula obw’obutuukirivu Bwange, tokkiriza obwonoonefu bw’ensi kusiikiriza okwakaayakana kwo. Yuzaayuza taamusiya ey’obutafaayo, bwotyo nno nga ovaayo emabega w’ebire olyoke weeyerule nga oyakaayakana era oyambaze ebintu byonna ekyambalo ky’obulamu.
ABANGE MMWE ABAANA AB’OKWEGULUMIZA!
Musudde ttayo obwakabaka Bwange obutaggwaawo ne mulondawo obwakabaka obwa kiyitamuluggya, era mwewunda mu majolobera ag’ensi ne mugenyumiririzaamu. Ndayira ku lw’obubalagavu Bwange! Byonna ndibikuŋŋaanya wansi wa langi emu efaanagana ey’enfuufu era ne nsangulira ddala langi zino zonna ezenjawulo okuggyako abo abalonda ezange zennyiini, era okwo kwe kuluggusa okuva ku buli langi.
ABANGE MMWE ABAANA B’OBULAGAJJAVU!
Temwemalira ku bwakabaka obuggwaawo era temubweyagalirangamu. Mmwe muli nga ekinyonyi ekitalina kye kyekengera era nga kijjudde obuvumu kiyimbira ku ttabi; era awatali kulabulwa kwonna omuyizzi w’ebinyonyi Walumbe akiwanulayo n’akisuula ku ttaka, era oluyimba, endabika ne langi bisaanawo, sso ne bitalekwaawo mukululo. Noolwekyo muwulirize, Abange mmwe abaddu abaasibiddwa okwegomba.
OWANGE GGWE OMWANA W’OMUZAANA WANGE!
Okuluŋŋamizibwa bulijjo kubadde kuweebwa mu bigambo, naye kaakano kuweebwa mu bikolwa. Buli omu ateekwa okwolesa ebikolwa ebirongoofu era ebitukuvu, kubanga ebigambo byogerwa buli omu awatali kusosola, so nga ate ebikolwa nga ebyo by’abo bokka abaagalwa Baffe. Kale nno mufube nnyo mu mmeeme ne mu mwoyo musobole okwatiikirira olw’ebikolwa byammwe. Noolwekyo bwetutyo bwe tubabuulirira mu kiwandiiko kino ekitukuvu era eky’ekitiibwa.
OWANGE GGWE OMWANA W'OBWENKANYA!
Mu biro eby’ettumbi omubalagavu Oyo Omulamu atalifa avudde ku ntikko y’omuwendo gw’obwesigwa okutuuka mu Sadratu’l-Muntaha, n’akuba ekiwoobe mu nkaaba ereetedde eggye ery’omu ggulu n’abatuuze ab’omu ggulu okwaziirana olw’okukungubaga Kwe. Kale nno nga Ye ali eyo, yabuuzibwa, okwaziirana n’okukulukusa amaziga byaki? Yaddamu nti: Nga bwe nnalagirwa, nnalindirira mu kussuubira ku lusozi olw’obwesigwa, naye saawunyirirza okuva mu abo abatuula ku nsi akaloosa ak’obwesigwa. Oluvannyuma bwe nnakoowoolebwa okudda nnatunula, era laba! amayiba agamanyiddwa ag’obutuukirivu gaali gabonyaabonyezebwa nnyo mu njala ez’embwa ez’oku nsi. Olwali olwo Omuzaana ow’omu ggulu yafuluma amangu ddala okuva mu nnyumba Ye ey’kitiibwa nga taamusiiya era nga ayakaayakana, era n'ababuuza amannya gaabwe, era gonna gaayogerwa okuggyako limu. Era bwe yeegayirirwa, ennyukuta eryo esooka n’eyatulwa, ekyaviirako abatuuze b’omu bisenge ebitukuvu okufubutuka mu bisulo byabwe eby’ekitiibwa. Era ennukuta eyookubiri bwe yali eyatulwa buli omu yagwa wansi ku ttaka. Mu kiseera ekyo eddoboozi lyawulirwa okuviira ddala mu kiggwa ekisingira ddala obutukuvu: “Mukome we mutuuse, sso temusukkawo”. Ddala ddala tuwa obujulirwa ku ebyo bye bakoze era bye bakola kaakano.
OWANGE GGWE OMWANA W’OMUZAANA WANGE!
Weekatankire amazzi ag’ensulo ag’ekyama ky’obutukuvu okuva ku lulimi lw’oyo omusaasizi, era olabe, okuva ku nsibuko y’ekigambo ekitukuvu, ekitiibwa ekibikuddwaenjuba ey’amagezi. Siga ensigo ez’amagezi gange Nze amatukuvu mu ttaka eddungi ery’omutima, era ozifukirire n’amazzi ag’obukakafu, bwekityo amalanga g’okumanya n’amagezi bisobole okutojjera buto era nga biramu nga biva mu kibuga ekitukuvu eky’omutima.
OWANGE GGWE OMWANA W’OKWEGOMBA!
Olituusa wa okutumbiira mu bwakabaka bw’okwegomba? Nnakugemulira ebiwaawaatiro, bwotyo osobole okubuuka otuuke mu Bwakabaka obutukuvu so si mu bifo omufumbekedde endowooza za ssetaani. Ekisanirizo nakyo nkikuwadde osunsulenga enviiri zange enzirugavu, so si kukisazisa bulago Bwange.
ABANGE MMWE ABADDU BANGE!
Mmwe muli miti egy’ennimiro Yange; muteekwa okubala ebibala ebirungi era eby’ettendo, bwemutyo mmwe mwennyini n’abalala musobole okubiganyulwamu. Bwekityo nno buli omu kimukakatako okwenyigira mu by’emikono n’emirimu emisomerere, kubanga mu gyo mwe muli ekyama ky’obugagga, Abange mmwe abantu abategeevu! Kubanga ebivaamu bisinziira ku makubo g’oyitamu okubituukako, era n’ekisa kya Katonda ginaakumalanga. Emiti egitabala bibala, gibaddenga era giribeeranga gya kusuulibwa mu muliro.
OWANGE GGWE OMUDDU WANGE!
Abantu abasingira ddala obubi beebo abatabala bibala ku nsi. Abantu abafaanana nga abo ddala babalibwa mu bafu, so nga ate mu maaso ga Katonda, abafu basinga abantu abo abagayaavu era abatalina mugaso.
OWANGE GGWE OMUDDU WANGE!
Abantu abasingira ddala obulungi beebo abakola emirimu egy’okuyitibwa kwabwe egivaamu ensimbi era ne bazikozesa olw’okweyimirizaawo bo bennyini n’abeŋŋanda zaabwe ku lw’okwagala kwa Katonda, Mukama ow’ensi zonna.
Omugole eyakisibwa era ow’ekitalo, eyakwekebwa nga bino tebinnabaawo wansi w’olutimbe lw’ebigambo, kaakano, ku lw’ekisa kya Katonda n’okusaasira Kwe okutukuvu, ayoleseddwa okufaanana nga ekitangaala ekyakaayakana ekireetebwa obubalagavu bw’Omwagalwa. Mpa obujulirwa, Abange mmwe abeemikwano, nti okusaasirwa kutuukiridde, n’okuwakana kukomye, obukakafu bweyolese era n’obujulizi buleeteddwa. Kakaano ka tulabe okulafuubana kwammwe mu kkubo ly’okwerekereza ebirala byonna kye kulireeta. Mu ngeri eno okusaasira mwe kwakakasibwa mu mmwe n’eri abo abali mu ggulu ne mu nsi. Ettendo libe eri Katonda, Mukama ow’Ensi zonna.


text:
Sabalungamya wabasawo bekinansi mu Uganda omukulu Badru Kapompo avuddeyo nayoleka enyiike olwabeyita abasawo bekinansi abakakana kubantu nebabafera sente kwosa nokubaletera okukola byebatandikoze.
Kapompo bweyabadde ayogerako nemunamawulire womukutu gwa Fremer Media, yategezeza nti abantu banji enaku zino bagufudde mugano ogwokuyingira obusawo bwekinansi nekigendererwa ekyokunyaga abantu sente.
Kapompo yagenze mumaaso netegeza nti omusawo wekinansi yena gwekana tanda nakola ekikolwa ekyo ekyobufeere nti kanamujutuka
Nga asinzira ku offisi zabasawo bekinansi mu Uganda ezisangibwa e Busega, Kapompo yategezeza nti etemu libadde liyitiridde mubantu nga kino kivude kubano aberimbika mubusawo bwekinsi olusi okubatuma okusadaaka abantu.
“Abamu olusi bakozesa abakyaala mbu babawa luzaalo ekintu ekikyamu, empeewo tebajikunamya” – Kapompo bweyategezeza.
Ono yawadde abantu amagezi nti singa waberawo aferebwa, osobola okumukubira kusimu ye eyomungalo
0776 920013 – Kapompo Badru


text:
Katikiro wa Buganda Charles Peter Mayiga aggaddewo olusirika lw’abavubuka mu Buganda, lumaze ennaku bbiri nga luyindira ku Maria Flo mu Masaka City.
Olusirika luno lwategekeddwa aba Buganda Youth Council, lwetabiddwamu abavubuka abavudde mu masaza ga Buganda.
Lugendereddwamu okukuba tooci mu mabago gonna agakoleddwa okulambika abavubuka mu nkola y’emirimu.
Katikkiro agambye nti abavubuka balina okweggyamu endowooza y’okulindirira okuwebwa obuwebwa buli kimu, wabula berwaneko okubaako kyebekolera n’amaanyi gabwe.
Katikkiro akubirizza abavubuka obutesembereza muze gwa kusabiriza, nti kubanga kiwebuula obuvubuka bwabwe.
Katikkiro Mayiga abavubuka abawadde amagezi bewale obwa ssemugayaavu, buli mulimu gwebakwatako engalo bagukole n’amaanyi gabwe gonna, bafuuke abantu ab’amaanyi mu ggwanga nga bakulira ebitongole ebitali bimu.
Minister w’abavubuka emizannyo n’okwewummuzaamu Henry Ssekabembe Kiberu agambye nti ttabamiruka ono wakuyamba buli muvubuika ali mu Buganda, nasaba ababadde mulusirika okugenda okusomesa bannabwe ebibaddemu.
Ssentebe wa Buganda Youth Council Baker Ssejjengo yebazizza Katikiro okubawagiranga mu buli nteekateeka zabwe, neyeyama okutekesa mu nkola ebisaliddwawo, naamutegeeza nti abavubuka batadde essira kukulima emmwanyi okulwanyisa obwavu.
Abavubuka bano baliko ebiteeao 9 byebayisizza mu lusirika lwabwe, bisomeddwa Omulangira Ssuuna Luutu.
Bisakiddwa: Male John


text:
Bya Davis Ddungu
Gavumenti ya Bujirimaani ng’eyita mu kitongolebkya Covax facility eyongedde okuduukirira Uganda egiwadde doozi obukadde 3,050,400 ez’eddagala ly’ekika kya Johnson and Johnson erigema Covid 19.
Omubaka wa Germany mu Uganda Matthias Schauer Botschafter, azikwasizza minisita w’ebyo’obulamu mu Uganda Dr.Jane Ruth Aceng.
Bugirimani yali yasooka kuwa Uganda ekika kya Astrazeneca, kati ezizaako Johnson and Johnson era ly’esuubizza okujongera doozi endala obukadde 2,400,000 lyakutuuka nga 9 December, 2021.
Minister Aceng agambye nti eddagala lino erya Johnson and Johnson ligenda kutwalibwa mu bifo ebizibu okutuukamu, ate nga tebirina bifo binyogoza ebitereka ebika ebirala ebyetaaga obunyogovu buli kadde.
Mu kiseera kino Uganda eweza doozi ezigema Covid 19 ezisoba mu bukadde 20 okuva mu bagabi b’obuyambi n’eziguliddwa gavumenti ya kuno, wabula abantu abaakagemwa bali obukadde 6,793,643. Ekigendererwa kyakugema abantu obukadde 22, olwo Uganda ebeere yadde yaddeko.
Alipoota ya ministry y’eby’obulamu ku bantu abaakebereddwa olunaku lwajjo egamba nti abantu abalala 32 bazuuliddwamu covid 19, nga bano beebamu ku bantu 5,864 abakebereddwa, kati omuwendo gw’abakazuulibwamu Covid 19 mu Uganda guli ku bantu emitwalo 127,616.
Abantu 115 bebakyali mu malwaliro, emitwalo 97,597 bebakajjanjabibwa nebawona. Waliwo omuntu afudde leero ekirwadde kino naweza omuwendo gw’abaakafa 3,254.


text:
Omukulembeze wekibiina Kya National Unity platform Robert kyagulanyi Ssentamu Bobi wine agobye Abe byokwerinda abamuweredwa akakiiko ke byokulonda nga agamba nti bano batandikidde mu kumutulugunya atenga babamuwadde kumukuuma.
Kyagulanyi Ssentamu Bobi wine agambye nti alaina obukakafu nti abamu ku basirikale abamuwereddwa, ate kwekwabadde abamufuuyidde kamulali mu maaso, bweyabadde akwatiddwa oluvanyuma lwekwewandiisa okuvuganya kubwa president e Kyambogo, era ebigendererwa byabwe byandiba nga byakumutuusaako bulabe.
Mu lukungaana lwabanna mawulire olwatudde ku kitebe kye kibiina kino e Kamwokya ssabawandiisi wekibiina kino Lewis Rubongoya yagambye nti ebisago ebyatuuse ku mukulembeze waabwe, obukuumi bwaba police bano tebwetaagisa.
Ono yagambye nti bamaze okuwandikira akakiiko ke byokulonda nga bagala basigaze obukuumi bwabwe kuba kyagulanyi tabwetaaga olwebyamutuusidwako.
Ono era alangiridde nti manifesto ye kibiina basazeewo kujisomera Mbarara kulwokutaano lwa sabiiti Eno oluvanyuma lwabakuuma ddembe okubalemesa okujisomera e Kampala olunaku lwe gulo.


text:
Abavubuka 3 abawagizi bamunnamateeka Yusuf Nsibambi avuganya ku kifo kyomubaka wa Mawokota South ababadde bamuwerekerako okunoonya akalulu baggudde mu mugga gwe Lukolo mu kitoogo okuliraana ekitundu kye Bunjako, wabula nga nokutuusa kati tebanalabikako era tekimanyiddwa oba bakyaali balamu.
OKusinziira ku munnamateeka Yusuf Nsibambi , ye nebanne bwebanoonya akalulu, babadde boolekera Bunjako okunoonya akalulu wabula kabangali za Police ezibadde zikubyeeko abasirikale kwebasalirako ku lutindo lwomugga guno era mu mbeera eno abavubuka 3 kwekugwa mu mazzi nakati tebanalabikako.
Mu mbeera eno, bano bataddewo ebizindaalo okulanga balabe abavubuka bano oba basoobola okuvaayo, wabula nakati tebalabikako okuva ku saawa nga mukaaga embeera eno lweyabaddewo.
Munnamateeka Yusuf Nsibambi avumiridde effujjo eribakoleddwaako Police songa bannakibiina kya NRM mu kitundu ekyo kampeyini bazikola kyeere nga Police ebawa obukuumi.
Omwogezi wa Police mu bitundu bye Katonga Lydia Tushabe bwetumutuukiridde agambye ensonga eno abadde tanagimanyaako wabula kaginonyereze anatuuddira.
Ebyo nga bikyaali bityo, omubaka wa Makindye West Allan Ssewanyana ayimbuddwa ku kakalu ka Police okuva ku Police ye Katwe gyeyasuze oluvanyuma lwokukwaatibwa olunaku olweggulo, kubigambibwa nti Police yamusanze akubye olukungaana olususa mu bantu 70 akakiiko kebyokulonda bekaalagira okunoonyamu akalulu.
Omubaka ssewanyana agguddwaako omusango gwokugyeemeera ebiragiro nokwenyigira mu bikolwa ebiyinza okusaasaanya ekirwadde kya covid19, wabula ono avumiridde kyayise effujjo lya Police erikolebwa kubannabyabufuzi abavuganya gavument songa bannaNRM enkiiko nenkungaana bazikuba kyeere nga police bwebakuuma


text:
Amawulire
Gavt eragidde ebitongole okuvaayo ne biragiro ku bikolwa ebyókukabasanya abakyala
Ivan Ssenabulya
May 16th, 2022
Bya Ndaye Moses,
Gavumenti esabye ebitongole byayo ne byobwannanyini okubagawo ebiragiro ebinagobererwa mu kulwanyisa ebikolwa ebyokukabasanya abakyala ku mirimu.
Okusinzira ku kwakulira ensonga za bakyala mu minisitule eye kikula kya bantu, Mayanja Idi Mubarak buli kitongole kirina okuba ne biragiro kunsonga eno okutaasa abakyala abatusibwako ebikolwa ebyokukulusanya abakyala.
Mubarak okwogera bino abadde atongoza kawefube agenda okumala emyaka 5 owe kitongole kya UN women agenderedde okulaba nti wabaawo obwenkanya mu nsonga ze kikula kya bantu.
Ono agambye nti ebiragiro bino we byafunika ku ssentendekero e Makerere ebikolwa ebyokukabasanya abayizi byakendeera.


text:
Omumyuka asooka owa Katikkiro,Owek. Twaha Kaawaase Kigongo, alangiridde essaza lya Mawokota ku buwanguzi bw’engule y’essaza erisinze mu gavumenti mu mwaka 2020.
Kumukolo ogubadde mu Bulange era nga gwetabiddwako ab’amasaza ab’enjawulo wamu n’abeebitiibwa mu Bwakabaka, Mawokota erangiriddwa nga bwemmezze amasaza amalala n’obubonero 84.
Kyaddondo ekuutte kyakubiri n’obubonero 78 ate Bulemeezi n’ejja mu kyokusatu n’obubonero 76 n’amalala ne gagoberera.
Owek. Kaawaase ategezeeza nti Buganda bweba nga eneedda ku ntikko, erina okunyweza enteekateeka ya gavumenti ez’ebitundu kubanga ezingiramu ebintu ebyenjawulo.
“Tojja kugamba nti ojja kukuuma n’okunyweza Nnamulondo ng’ebitundu bya Buganda tebimanyi kigenda mu maaso, ate we kituuka ku Federo tolina ngeri gy’oyinza kugitambuza nga toyise mu ebyo ebitundu okuviira ddala ku mutongole wansi okwambukira ddala okutuuka ku Ssaabasajja Kabaka.” Kaawaase bw’ategezeezza.
Okusinziira ku bategesi b’empaka zino okuzuula omuwanguzi baasinzidde ku ngeri essaza gye lituukirizaamu emirimu gy’Obwakabaka.
Kaawaase agambye nti gavumenti ez’ebitundu zikola omulimu munene mu kunyweza ensonga za Buganda Ssemasonga ettaano nga tolina bw’oyinza kuzitwala mu maaso nga toyise mu gavumenti za bitundu.
Bano abasabye okukola buli kimu okulaba nga bagazisa abantu okukola Bulungibwansi awamu n’okukuuma obutonde bwensi.
Ye Minista avunaanyizibwa ku gavumenti ez’ebitundu mu Bwakabaka, Owek. Joseph Kawuki alaze bye batunuulidde okutuuka ku muwanguzi w’emapaka zino.
Muno mulimu abaami abatwala amasaza okwetaba mu nkiiko ez’enjawulo, enkwanaganya y’emirimu wamu n’entambula yaagyo mu masaza, enteekateeka y’okuggulawo woofiisi n’okuziddukanya, okutuuza enkiiko mu nkola ya ZOOM awamu n’ebirala.
Minisita Kawuki annyonnyodde nti buli ssaza baliwadde obubonero okusinziira ku ngeri gye liddukanyaamu emirimu gyalyo.
Wano Ssaabawolereza wa Buganda, Owek. Christopher Bwanika w’asinzidde n’asaba abatawangudde obutaggwaamu maanyi naye beetegekere omulundu omulala.
Omwami w’essaza Mawokota, Owek. Gabriel Kabonge, agambye nti ekibawanguzizza kwe kuteeka amaanyi mu pulojekiti ezeekuusa ku nkulaakulana wamu n’obumu.
Beene yasiima buli nnaku z’omwezi nga 8/10 eza buli mwaka Buganda ejagulizeeko olunaku lwa gavumenti ez’ebitundu awamu ne Bulungibwansi era nga wano essaza erisinze we baliweera engabo wamu n’ebbaluwa erisiima.
Wabula okujaguza kw’omulundi guno kwakubeera kwakimpowooze era nga abo bokka abaaweereddwa kaadi bebajja okubugiriza Beene.
Kino kikoleddwa okutukiriza wamu n’okugondera ebira bya Minisitule y’ebyobulamu kukuziyiza okusasaanya akawuka akalwaaza Covid-19.


text:
Minister avunanyizibwa ku butebenkevu bwe ggwanga, Gen. Elly Tumwine alagidde ebitongole ebikuuma ddembe okukkomya okukwasisa ekyejo abavubuka abatandise okulumba abasirikale abagumbulula abekalakasa.
Kino wekijjidde nga Police ne bitongole ebikuuma ddembe bizze birwanagana na bavubuka naddala abali ku ludda oluvuganya gavumenti nga bawakanya Police okulemesa enteekateeka zaabwe.
Gen. Tumwine nga ayogeramu ne CBS, alagidde abasirikale okukozesa byebalina okwanganga abavubuka ababakasukira amayinja mu biseera byo bwegugungo.
Gen . Tumwine agamba nti omuntu atusibwako obuvune nga ali mu bwegungungo talina kunenya muntu yenna kubanga naye bweyakubwa essasi nga ali mu lutalo, talina gweyanenya.
Wabula, ekiragiro kya Tumwine kikanze akulira ekitongole kya Foundation for Human Rights Initiative, Livingstone Ssewanyana agambye nti kityobola eddembe lyo buntu.


text:
Tukwanirizza nnyo
Ssebo oba nnyabo tukusaba otulekere obubaka obutuwabula obutuzimba n'okutuwa amagezi. Weebale nnyo weebalire ddala.
Gasyodo Mitala Erinayo
Bakaagwa mwebale ino olw'eitamba linu erikwata oku ntumu gyaiswe. OKibbumba abawe enkabi, era mweyongere omu maiso.
Bugagga Mutale Ttendo
Ttendo
Ttendo
Ttendo
John Weeraga
Ne wano wendi nsaba mukyuseewo, byonna bidde mu lulimi Oluganda. Ndi musanyufu olw'omutimbagano guno. Nsaba twongere tugusalemu ebibanja, buli omu awe ekirowoozo kye okusinziira ku ky'alinamu obukugu. Omuwambi w'ekyalaani, makanika, omuyimbi oba omulimi
buli omu anoonye w'agwa. Tusseewo n'ekibanja ekikubaganya ebirowoozo ku lulimi- ggulaama waalwo, emisono mu mpandiika n'ebirala.
Kato Kawuma
Bannaffe mbeebaza nnyo olw'okuzimba ennimi zaffe. Kino kikulu nnyo era ffe tulina okubeera ba 'nnyini mufu' okwagala n'okukulaanya Oluganda. Ng'enda kwongera okukunga bannange okuwagira omulimu guno
Medadi Ssentanda
Bannaffe, mwebalege omulimu era temussa mukka na mukono ku nsonga eno enkulu gye muwomyemu omutwe.
Mutale
Mutale
Mutale
B.Mutale Ttendo
Omulimu simubi era entandikwa erina esuubi.
Kulikayo mu lukiiko.


text:
1 Bassekabaka 21
Endagaano Enkadde nʼEndagaano Empya
Akabu Yeegomba Ennimiro ya Nabosi
21 (A)Awo ebyo bwe byaggwa, ne wabaawo ensonga ekwata ku nnimiro ya Nabosi Omuyezuleeri ey’emizabbibu, eyali eriraanye olubiri lwa Akabu kabaka wa Samaliya.[a] 2 Awo Akabu n’agamba Nabosi nti, “Mpa ennimiro yo ey’emizabbibu nnimiremu enva, nga bw’eriraanye olubiri lwange. Mu kifo kyayo nzija kukuwaamu ennimiro ey’emizabbibu endala, oba bw’onoosiima, nnaakusasulamu omuwendo ogugigyamu.”
3 (B)Nabosi n’amuddamu nti, “Kikafuuwe, nze okukuwa obusika bwa bajjajjange.”
4 (C)Awo Akabu n’addayo eka ng’annyogoze nnyo era nga munyiivu kubanga Nabosi Omuyezuleeri yamugamba nti, “Sijja kukuwa busika bwa bajjajjange.” N’agalamira ku kitanda kye nga yeesooza, n’agaana n’okulya.
5 Naye Yezeberi mukazi we n’ayingira, n’amubuuza nti, “Lwaki onnyogoze nnyo bw’otyo n’okulya n’otalya?”
6 N’amuddamu nti, “Kubanga ŋŋambye Nabosi Omuyezuleeri antunze ennimiro ye ey’emizabbibu, oba bw’anaasiima muwaanyiseemu ennimiro endala. Naye agambye nti, ‘Sijja kukuwa nnimiro yange ey’emizabbibu.’ ”
7 (D)Yezeberi mukazi we n’amugamba nti, “Bw’otyo bwe weeyisa nga kabaka wa Isirayiri? Golokoka olye! Ddamu amaanyi. Nzija kukufunira ennimiro ya Nabosi Omuyezuleeri ey’emizabbibu.” 8 (E)Awo Yezeberi n’awandiika amabaluwa mu linnya lya Akabu, n’agassaako akabonero ke, era n’agaweereza eri abakadde n’abakungu abaabeeranga mu kibuga kya Nabosi. 9 Mu bbaluwa ezo n’awandiika nti,
“Mulangirire okusiiba, mutuuze Nabosi mu kifo abantu bonna we bamulengerera, 10 (F)era mutuuze abasajja babiri okumwolekera bamuwaayirize nti akolimidde Katonda ne kabaka. Oluvannyuma mumutwale ebweru mumukube amayinja, mumutte.”
11 Awo abakadde n’abakungu abaabeeranga mu kibuga ekyo ne bakola nga Yezeberi bwe yalagira mu mabaluwa ge yabawandiikira. 12 (G)Ne balangirira okusiiba era ne batuuza Nabosi mu kifo w’alabikira obulungi mu bantu. 13 (H)Abasajja babiri ne bajja ne batuula okumwolekera ne bamuwaayiriza mu maaso g’abantu nga bagamba nti, “Nabosi yakolimidde Katonda ne kabaka.” Awo abantu ne bamutwala ebweru w’ekibuga ne bamukuba amayinja ne bamutta. 14 Ne batumira Yezeberi nti, “Nabosi akubiddwa amayinja era afudde.”
15 (I)Amangwago Yezeberi bwe yawulira nti Nabosi yakubibwa amayinja era n’afa, n’agamba Akabu nti, “Golokoka otwale ennimiro ey’emizabbibu eya Nabosi Omuyezuleeri gye yagaana okukuguza, kubanga takyali mulamu, mufu.” 16 Akabu bwe yawulira nti Nabosi afudde n’agolokoka n’aserengeta okutwala ennimiro ya Nabosi Omuyezuleeri ey’emizabbibu. 17 Awo ekigambo kya Mukama ne kijjira Eriya Omutisubi nti, 18 “Serengeta eri Akabu kabaka wa Isirayiri afugira mu Samaliya, kubanga laba ali mu nnimiro ey’emizabbibu eya Nabosi era agenze okugitwala. 19 (J)Mugambe nti, ‘Bw’ati bw’ayogera Mukama nti, Tosse omusajja n’okutwala n’otwala obugagga bwe?’ Olyoke omugambe nti, ‘Bw’ati bw’ayogera Mukama nti: Mu kifo embwa wezikombedde omusaayi gwa Nabosi, embwa mwezirikombera ogugwo.’ ”
20 (K)Akabu n’agamba Eriya nti, “Onsanze, ggwe omulabe wange!” N’amuddamu nti, “Nkusanze, kubanga weewaddeyo okukola ebibi mu maaso ga Mukama. 21 (L)Mukama agamba nti, ‘Laba ndikuleetako akabi, ndimalawo ennyumba yo yonna, era ndiggya ku Akabu buli musajja yenna mu Isirayiri, omuddu n’atali muddu. 22 (M)Ndifuula ennyumba yo okuba nga eya Yerobowaamu mutabani wa Nebati, n’eya Baasa mutabani wa Akiya, olw’okusunguwaza kwe wansunguwaza bwe wayonoonyesa Isirayiri.’
23 (N)“Ate era n’eri Yezeberi Mukama bw’ati bw’agamba nti, ‘Embwa ziririira Yezeberi okuliraana bbugwe w’e Yezuleeri. 24 (O)Embwa ziririira omuntu yenna owa Akabu alifiira mu kibuga, ate ennyonyi zirye abo bonna abalifiira ku ttale.’ ”
25 (P)Tewali musajja eyafaanana nga Akabu, eyeewaayo okukola ebibi mu maaso ga Mukama ng’awalirizibwa mukazi we Yezeberi. 26 (Q)Yakola eby’ekivve ng’agoberera ebifaananyi bya bakatonda, ng’Abamoli[b] be yagoba mu maaso g’abantu ba Isirayiri bwe baakolanga.
27 (R)Awo Akabu bwe yawulira ebigambo ebyo, n’ayuza engoye ze, n’ayambala ebibukutu n’okusiiba n’asiiba. N’agalamira mu bibukutu, era n’atambula nga yeewombeese.
28 Awo ekigambo kya Mukama ne kijjira Eriya Omutisubi nti, 29 (S)“Olabye Akabu bwe yeewombeese mu maaso gange? Olw’okubanga yeewombeese mu maaso gange, sirireeta kabi ako mu mirembe gye, naye ndikaleeta mu nnyumba ye mu mirembe gya mutabani we.”
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Minista Tumwebaze bamutwala
Ababaka ba palamenti abayigga emikono egijja obwesige mu minista Frank Tumwebaze baseetudde Bano bamaze okufuna omukono gw’omuwandiisi wa palamenti nga kati bagenda kutandika kuyigga mikono mu butongole egijjamu minista ono obwesige Bamulanga kulemererwa mirimu n’okuvoola ekiragiro ky’amateeka. Twogeddeko n’omubaka Gerlad Karuhanga ku nteekateeka eno n’ategeeza […]
Ababaka bafunye IPAD
Ababaka mu Lukiiko olukulu olw’eggwanga olwaleero lwebafunye ebyuuma eby’omulembe ebimanyiddwa nga IPAD Sipiika wa palamenti Rebecca Kadaga olwaleero akwatisizza IPAD eziwerera ddala 384 eri bakozi b’amateeka bano Kino bakikoze okukendeeza ku nsimbi ababaka zebassa mu kukubisa ebipappula ababaka byebabadde basoma Kadaga agambye nti IPAD zino […]
Lukwago akubagizza aba Paakayaadi
Omuloodi wa kampala ssalongo Eria Lukwago olwaleero alambuddeko abasuubuzi b’omu park yard. Ono nga ayogerako eri abasuubuzi bano,agambye emiriro egikwata akatale kano , kiviira dala kubula lyakakiiko akategekera ekibuga mukitongole ekya kcca. Lukwago era yebaziza gavumenti olwokuwayo akawumbi eri abasuubuzi abafiriddwa ebyabwe wabula nasaba eyongere […]
Abaana basatu babbidde
Abaana basatu babbidde . Wetuwandiikidde amawulire gano nga poliisi yakanyululayo mulambo gumu. Akabenje kano kabadde ku fulaati za akright ku luguudo lwa Entebbe. Akulira ekitongole ekziinya mooto Joseph Mugis agamba nti abaana bano babadde bagenze kuwuga nebatendewalirwa nebanywa amazzi era tebasobodde kudda ngulu. […]
Obuganda busaasidde aba Paakayaadi
Obwa Kabaka bwa Buganda busaasidde abasuubuzi mu katale ka Paakayaadi abafiridwa emaali yabwe mu muliro ogukutte akatale mu kiro ekikeseza olwalero. Katikiro Charles Peter Mayiga wano wasinzidde nasaba polisi okufulumya alipoota ku muliro ogw’emirundi 2, ogwasoka okukwatta akatale kano. Mayiga era asabye okunonyereza okwamangu okukolebwa, […]
Besigye akyaggaliddwa
Eyali akulira ekibiina kya FDC Dr Kiiza Besigye akyagaaniddwa okufuluma amaka ge. N’olwaleero poliisi ekyagumbye mu maka ge yadde ng’ate poliisi yeemu yaseetuuse okuva ewa Lukwago. Dr Kiiza Besigye agamba nti abantu bano bamumazeeko emirembe ate ng’alina n’okukola emirimu gye okuyimirizaawo ab’omu maka ge. Ababaka […]
Gavumenti ewaddeyo akawumbi eri aba paakayaadi
Gavumenti ewaddeyo akawumbi kamu okuddukirira abasuubuzi ba paakayaadi abafiiriddwa emmaali yaabwe Obubaka buno bwetikkiddwa minisita akola ku by’owkerinda, Dr Crispus Kiyonga bw’abadde akyaddeko mu katale. Kiyonga agambye nti ensimbi zino zakuweebwa abasuubuzi nga ziyita mu bakulembeze baabwe okuziyiza okulwana kwonna. Kiyonga agamba nti gavumenti yakutuula […]
Ababaka beekalakaasa
Buli Muntu kati yekalakaasa nga n’ababaka ba palamenti nabo tebalutumidde mwana olw’obutaba nawebasimba mmotoka zaabwe. Bano basazeewo kwekalakaasa nga bawakanya eky’obutaba nawebasimba mmotoka. Ababaka okuli Steven Ochola , Roland Mugume n’abalala bakooye okweva obusente bwaabwe nga basasula ew’okusimba emmotoka zaabwe sso nga presidenti Museveni yaggulawo […]
81 bakoseddwa ku paakayaadi
Ekibiina ekiddukirize ekya Redcross kigamba nti kikoze ku bantu 81 Omwogezi w’ekibiina kino Catherine Ntabadde agamba nti 28 babongeddeyo mu ddwaliro e Mulago ate 53 bbo babadde bazirise lwa tiyagaasi nga bateredde Ntabadde agambye nti abantu bano babadde n’ebiwundu by’amasasi, ebiwundu by’amayinja, okuzirika n’ababadde bazimbye […]
Akatale ka Paaka yaadi kakutte omuliro
Omuliro guzzeemu okukwata akatale ka paakayaadi . Omuliro guno gutandise nga ku ssaawa kkumi ku makya . Poliisi enziinya mooto etuuse mu kitundu kyokka nga tewabaddeewo kyakutaasa. Abasuubuzi abalabiddwaako nga bakuba emiranga beewunise ate abalala balwana kulaba nga bataasa akatono akasigalidde Yyo poliisi ekubye omukka […]


text:
Amawulire
Poliisi erungamiza kuntambula yébidduka ku lunaku lwa bajjulizi
Ivan Ssenabulya
May 30th, 2022
Bya Rita Kemigisa,
Ngennaku ebula 3 okutuuka ku lunaku lwa bajjulizi okukuzibwa buli nga 3 june e Namugongo, poliisi efulumiza entabula ye bidduka nga byenabeera ku lunaku olwo.
Addumira poliisi ye bidduka mu kampala ne miriraano, Rogers Nsereko mu kiwandiiko kyafulumiza agambye aweze siteegi za taxi zonna ku luguudo lwa Namugongo ne Sonde road, mu katawuni ka Kyaliwajjala ne Naalya.
Nsereko agambye nti emotoka yonna enasangibwa nga epakinze mu bifo ebyo yakutwalibwa era dereva abonerezebwe.
Ono era ategezeza nti abavuzi bonna abatalina sitiika ze Namugongo bakusalibwako okuva ku He Naalya round about, Kireka, Kiira, Bweyogerere, Kyaliwajja ne Seeta trading centres, Namugongo-Butto-Kyobe.
Nsereko mungeri yemu agambye nti oluguudo lwa mwasanjala olwa Kampala-Jinja telugenda kutataganyizibwa
Kireka-Kyaliwajala road ne Kyaliwajjala-Naalya ku lunaku olwo zijja kuba za one way eri emotoka ezigenda ku biggwa


text:
EBIPYA KUKYALI MULULUMBA LWA OFFICE ZA NUP,,SAFE YA SENTE TEBAGILABA,EKINYA WANSI BOBIWINE MWEYEKWEKA TEKYALABIBWA.
Oluvannyuma lwa general mu majje okulabula museveni nti singa tatware bigambo bya bibiwine byaze awanda emirundi egiwera ebintu biyinza obutabera bilungi namuwa amagezi obutamukiliza kubera na sente.
Mubyasalibwawo kwekuteka bambega mu banka zonna ,company za ma simu nemukibuga okulamba ani amuwa sente nokulondoola ebyenfuna bye.
Kigambibwa nti babulira museveni ku seefu ya ssente eyekyuma bobi wine gye yagula nga atandise okutunda card za NUP gye buvuddeko wabula amajje gagezako okunonya weli nebabula . Kigambibwa nti bobiwine naye yali yeekengera dda govt okumuzinda nga tayinza kumalagaleka ssente zakibiina nnyingi e kamwokya nti era naye olwagituusa nebasamu sente era nagitwara mu kiffo ekitamanyidwa. Sente zoona eza card ezitundibwa ne ziva ebweru bwezimala okubalibwa nga zitwalibwa mu safe eyo etamanyidwa gyeli.
Office za NUP bwezalumbibwa abajjasi nebatandika okwogera nokubuza nti seefu eriwa,nga kilabika basooka kutemezebwako abamu ku befula abali ne nup wabula nga bambega era bano bebazangayo ebyama bbuli ekyali kikolebwa e kamwokya mu offisi.
Kigambibwa nti nabuli kati aba security bakyabuza wa bobiwine weyabulira nebatamukwata,..ensonda kigamba nti bobiwine bweyatema yagukira mu kisenge ekyekusiffu nga omwo mulimu ekinya kiyite banker ekyasimibwa wansi nga kiguka emanju wa offisi zekibiina era kyekyo lwaki teyakwatibwa nga bwebali balagidwa omunene wa statehouse.
Also Read: Dressing Styles Of President Bobi Wine Wife Barbara Bobi Itungo


text:
यहेजकेल का आरंभिक दर्शन
1यह घटना मेरी बंधुआई के तीसवें वर्ष के चौथे माह के पांचवें दिन की है, जब मैं बंदियों के साथ खेबर नदी के तट पर था, तब आकाश खुल गया और मुझे परमेश्वर का दर्शन हुआ.
2यह राजा यहोयाकिन के बंधुआई के पांचवें वर्ष के माह के पांचवें दिन की घटना है— 3बाबेलवासियों1:3 कसदियों के देश में खेबर नदी के तट पर, बुज़ी के पुत्र पुरोहित यहेजकेल के पास याहवेह का यह वचन आया. वहां याहवेह का हाथ उस पर था.
4मैंने देखा कि उत्तर दिशा से एक बड़ी आंधी आ रही थी—कड़कती बिजली के साथ एक बहुत बड़ा बादल और चारों तरफ तेज प्रकाश था. आग का बीच वाला भाग तपता हुआ लाल धातु के समान दिख रहा था, 5और आग में चार जीवित प्राणी जैसे दिख रहे थे. दिखने में उनका स्वरूप मानव जैसे था, 6पर इनमें से हर एक के चार-चार मुंह और चार-चार पंख थे. 7उनके पैर सीधे थे; उनके पांव बछड़े के खुर के समान थे और चिकने कांसे के समान चमक रहे थे. 8उनके चारों तरफ पंखों के नीचे उनके मनुष्य के समान हाथ थे. उन चारों के मुंह और पंख थे, 9उनके पंख एक दूसरे के पंख को छू रहे थे. हर एक आगे सीधा जा रहा था, और वे बिना मुड़े आगे बढ़ रहे थे.
10उनका मुंह इस प्रकार दिखता था: चारों में से हर एक का एक मुंह मनुष्य का था, और दाहिने तरफ हर एक का मुंह सिंह का, और बायें तरफ हर एक मुंह बैल का; और हर एक का एक गिद्ध का मुंह भी था. 11इस प्रकार उनके मुंह थे. उनमें से हर एक के दो पंख ऊपर की ओर फैले थे, और ये पंख अपने दोनों तरफ के प्राणी को छू रहे थे और हर एक अन्य दो पंखों से अपने शरीर को ढांपे हुए थे. 12हर एक आगे सीधा जा रहा था. जहां कहीं भी आत्मा जाती थी, वे भी बिना मुड़े उधर ही जाते थे. 13उन जीवित प्राणियों का रूप आग के जलते कोयलों या मशालों के समान था. वह आग प्राणियों बीच इधर-उधर खसक रही थी; यह चमकीला था, और इससे बिजली चमक रही थी. 14वे प्राणी बिजली के चमक समान तेजी से इधर-उधर हो रहे थे.
15जब मैं जीवित प्राणियों को देख रहा था, तब मैंने देखा कि उन चार मुहों वाले हर एक जीवित प्राणियों के बाजू में एक-एक पहिया था. 16उन पहियों का रूप और बनावट इस प्रकार था: वे पुखराज के समान चमक रहे थे, और चारों एक जैसे दिखते थे. हर एक पहिया ऐसे बनाया गया दिखता था मानो एक पहिया के भीतर दूसरा पहिया हो. 17जब वे आगे बढ़ते थे, तो वे चारों दिशाओं में उस दिशा की ओर जाते थे, जिस दिशा में प्राणियों का चेहरा होता था; जब प्राणी चलते थे, तो पहिये अपनी दिशा नहीं बदलते थे. 18इन पहियों के घेरे ऊंचे और अद्भुत थे, और चारों पहियों के घेरो में सब तरफ आंखें ही आंखें थी.
19जब वे जीवित प्राणी आगे बढ़ते थे, तब उनके बाजू के पहिये भी आगे बढ़ते थे; और जब वे जीवित प्राणी भूमि पर से ऊपर उठते थे, तो पहिये भी ऊपर उठते थे. 20जहां कहीं भी आत्मा जाती थी, वे भी जाते थे, और वे पहिये उनके साथ ऊपर उठते थे, क्योंकि जीवित प्राणियों की आत्मा उन पहियों में थी. 21जब वे प्राणी आगे बढ़ते थे, तो ये भी आगे बढ़ते थे; जब वे प्राणी खड़े होते थे, तो ये भी खड़े हो जाते थे; और जब वे प्राणी भूमि से ऊपर उठते थे, तो ये पहिये भी उनके साथ ऊपर उठते थे, क्योंकि जीवित प्राणियों की आत्मा इन पहियों में थी.
22सजीव प्राणियों के सिर के ऊपर जो फैला हुआ था, वह गुम्बज के समान दिखता था, और स्फटिक के समान चमक रहा था, और अद्भुत था. 23गुम्बज के नीचे उनके पंख एक दूसरे की ओर फैले हुए थे, और हर एक प्राणी के दो पंख से उनके अपने शरीर ढके हुए थे. 24जब वे प्राणी आगे बढ़ते थे, तो मैंने सुना, उनके पंखों से तेजी से बहते पानी के गर्जन जैसी, सर्वशक्तिमान के आवाज जैसी, सेना के कोलाहल जैसी आवाज आती थी. जब वे खड़े होते थे, तो वे अपने पंख नीचे कर लेते थे.
25जब वे खड़े थे और उनके पंख झुके हुए थे, तब उनके सिर के ऊपर स्थित गुम्बज के ऊपर से एक आवाज आई. 26उनके सिर के ऊपर स्थित गुम्बज के ऊपर कुछ ऐसा था जो नीलमणि के सिंहासन जैसे दिखता था, और ऊंचे इस सिंहासन के ऊपर मनुष्य के जैसा कोई दिख रहा था. 27मैंने देखा कि उसके कमर से ऊपर वह चमकते धातु की तरह दिखता था, मानो वह आग से भरा हो, और उसके कमर से नीचे वह आग के समान दिखता था, और वह चमकते प्रकाश से घिरा हुआ था. 28जैसे किसी बरसात के दिन बादल में धनुष दिखाई पड़ता है, वैसे ही उसके चारों ओर प्रकाश का चमक था.
याहवेह के तेज के जैसा यह रूप था. जब मैंने उसे देखा, तो मैं मुंह के बल ज़मीन पर गिरा, और मैंने किसी के बात करने की आवाज सुनी.
Ebintu Ebiramu n’Ekitiibwa kya Mukama
11:1 a Ez 11:24-25 b Mat 3:16; Bik 7:56 c Kuv 24:10Awo mu mwaka ogw’amakumi asatu mu mwezi ogwokuna ku lunaku olwokutaano mu mwezi ogwo, bwe nnali nga ndi mu buwaŋŋanguse ku mabbali g’omugga Kebali, eggulu ne libikkulwa, ne ndaba okwolesebwa okuva eri Katonda. 21:2 2Bk 24:15Ku lunaku olwokutaano mu mwezi ogwo, gwe gwali omwaka ogwokutaano ogw’obuwaŋŋanguse bwa kabaka Yekoyakini, 31:3 2Bk 3:15; Ez 3:14, 22ekigambo kya Mukama ne kinzijjira, nze Ezeekyeri kabona, mutabani wa Buuzi, mu nsi ey’Abakaludaaya ku mabbali g’omugga Kebali, n’omukono gwa Mukama gwali ku ye.
41:4 a Yer 1:14 b Ez 8:2Awo ne ntunula ne ndaba kibuyaga ng’ava mu bukiikakkono, n’ekire ekikutte ekimyansa ekyamwetooloola, wakati nga wafaanana ng’awali ekyuma ekimasamasa. 51:5 a Kub 4:6 b nny 26Wakati mu muliro mwalabika ng’omwali ebiramu ebina, nga birina ekifaananyi ky’omuntu. 61:6 Ez 10:14Buli kimu kyalina obwenyi buna, n’ebiwaawaatiro bina. 71:7 Dan 10:6; Kub 1:15Amagulu gaabyo gaali magolokofu, n’ebigere byabyo nga bifaanana ekigere ky’ennyana, era nga bitangalijja ng’ekikomo ekizigule. 81:8 Ez 10:8Byalina engalo ez’omuntu wansi w’ebiwaawaatiro byabyo ku njuyi zaabyo ennya. Byonna ebina byalina obwenyi n’ebiwaawaatiro, 91:9 Ez 10:22era ebiwaawaatiro byabyo nga bisonga waggulu, buli kiwaawaatiro nga kikoona ku kinnaakyo. Buli kimu kyatambula nga kiraga mu maaso, nga tekikyuse kutunula mabega.
101:10 Ez 10:14; Kub 4:7Obwenyi bwabyo bwafaanana bwe buti: Buli kimu kyalina ekyenyi eky’omuntu, oluuyi olwa ddyo olwa buli kyenyi nga lufaanana ekyenyi eky’empologoma, n’oluuyi olwa kkono ku buli kyenyi nga lufaanana ekyenyi eky’ente, ate nga birina n’ekyenyi ky’emunyungu. 111:11 Is 6:2Ebyenyi byabyo n’ebiwaawaatiro byabyo byali byanjuluze nga bitunudde waggulu. Buli kimu kyalina ebiwaawaatiro bibiri, buli kiwaawaatiro nga kikona ku kinnaakyo, ebibiri ebirala nga bibisse ku mibiri gyabyo. 12Buli kimu kyali kitunudde gye kyali kiraga. Omwoyo gye yalaganga nabyo gye byalaganga, ne bitakyuka kudda mabega. 131:13 Kub 4:5Endabika ey’ebiramu ebyo yafaanana ng’omuliro ogwaka ogw’amanda oba omuliro ogw’omumuli. Omuliro gwavanga mu maaso n’emabega, nga gwakaayaakana era nga gumyansa. 141:14 Zab 29:7Ebiramu byetawulanga ng’okumyansa okw’eggulu.
15Bwe nnali nga nkyali ku ebyo, ne ndaba zinnamuziga ku ttaka emabbali wa buli kiramu, n’ebyenyi byabyo ebina. 161:16 Ez 10:9-11; Dan 10:6Endabika eya zinnamuziga n’okukolebwa kwazo kwali nga berulo,1:16 Berulo ejjinja ery’omuwendo zonna nga zifaanana. Buli emu yafaanana nga nnamuziga ekwataganye ne ginnaayo. 171:17 nny 9Era zeetoolooleranga mu njuyi zonna ennya, nga tezizinaazina ng’ebiramu bitambula. 181:18 Ez 10:12; Kub 4:6Empanka zaazo zaali mpanvu nga zitiisa, era empanka ennya zonna nga zijjuddemu amaaso.
19Ebiramu bwe byaseeseetukanga, zinnamuziga zaabyo nazo ne ziseeseetuka; ebiramu bwe byagolokokanga okuva mu ttaka zinnamuziga nazo ne zigolokoka. 201:20 nny 12Omwoyo buli gye yabanga agenda, gye byagendanga, ne zinnamuziga ne zisitukira wamu nazo, kubanga omwoyo eyali mu biramu ye yabanga ne mu zinnamuziga. 211:21 Ez 10:17Ebiramu bwe byaseeseetukanga, nazo ne ziseeseetuka, ebiramu bwe byasitukanga, nazo ne zisituka; ebiramu bwe byagolokokanga okuva ku ttaka, ne zinnamuziga ne zigolokokera wamu nazo, kubanga omwoyo ow’ebiramu yabanga mu zinnamuziga.
221:22 Ez 10:1Waggulu w’emitwe gy’ebiramu waliwo ekifaananyi eky’ekifo ekigazi, ekyatemagananga ng’omuzira. 23Wansi w’ekifo ekyo ekigazi ebiwaawaatiro byabyo byali bigolole, nga bituukagana, buli kiramu nga kirina ebiwaawaatiro bibiri ebyabikkanga emibiri gyabyo. 241:24 a Ez 10:5; 43:2; Dan 10:6; Kub 1:15; 19:6 b 2Bk 7:6Ebiramu bwe byagenda, nawulira okuwuuma kw’ebiwaawaatiro byabyo, ng’okuwuuma kw’amazzi amangi, ng’eddoboozi lya Ayinzabyonna, ng’oluyoogaano lw’eggye. Bwe byayimirira, ne bissa ebiwaawaatiro byabyo.
25Awo ne wawulikika eddoboozi okuva waggulu w’ekifo ekigazi waggulu w’emitwe gyabyo, bwe byayimiriranga nga bissizza ebiwaawaatiro byabyo. 261:26 a Kuv 24:10; Ez 10:1 b Kub 1:13Waggulu w’ekifo ekigazi waggulu w’emitwe gyabyo waaliwo ekyafaanananga entebe ey’obwakabaka, eya safiro, ate waggulu w’ekifaananyi eky’entebe ey’obwakabaka nga watuddeyo eyafaanana ng’omuntu. 271:27 Ez 8:2Ekyo nakirabira ku kyafaanana ng’ekiwato kye, okwambuka ng’afaanana ng’ekyuma ekyengeredde, nga kiriko omuliro mungi; n’okuva mu kiwato kye okukka ng’afaanana omuliro, nga yeetooloddwa okumasamasa enjuuyi zonna. 281:28 a Lub 9:13; Kub 10:1 b Kub 4:2 c Ez 8:4 d Ez 3:23; Dan 8:17; Kub 1:17Ekitiibwa ekyamwetooloolanga kyafaanana nga musoke mu bire ku lunaku olw’enkuba. Ekyo kye kyali ekifaananyi eky’ekitiibwa kya Mukama.
Bwe nakiraba, ne nvuunama, ne mpulira eddoboozi ly’oyo eyali ayogera.